CELEX: 52013PC0501
Language: ro
Date: 2013-07-10
Title: Propunere de REGULAMENT AL CONSILIULUI privind întreprinderea comună ECSEL

|
			
		
		
		52013PC0501
		
			Propunere de REGULAMENT AL CONSILIULUI privind întreprinderea comună ECSEL /* COM/2013/0501 final - 2013/0234 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
·                        
Contextul general
Uniunea Europeană (UE) trebuie să ia măsuri
pentru a ieși din criza economică și financiară și a găsi calea către creșterea
economică durabilă.
Unul dintre obiectivele programului Orizont
2020[1], programul Uniunii Europene
pentru cercetare și inovare pentru perioada 2014-2020, va fi consolidarea
industriei europene prin acțiuni de sprijinire a cercetării și inovării într-o
serie de sectoare industriale.
Pilonul „Poziția de lider în tehnologii generice
și industriale” al programului Orizont 2020 vizează în mod specific
consolidarea competitivității industriale în tehnologii‑cheie, precum
tehnologia informației și a comunicațiilor (TIC). Domeniile prioritare
identificate în cadrul temei TIC din programul Orizont 2020 sunt micro- și
nanoelectronica, precum și componentele și sistemele integrate inteligente.
În vederea unei mai bune alinieri a
sprijinului UE pentru cercetare și inovare la obiectivele industriale și a
atragerii de investiții industriale mai mari în Europa, programul Orizont 2020
prevede crearea de parteneriate public-privat în domenii-cheie în care
cercetarea și inovarea pot contribui la îndeplinirea obiectivelor mai ample de
competitivitate ale Europei și la abordarea provocărilor societale.
Prezenta propunere de parteneriat
public-privat (PPP) se referă la o întreprindere comună (IC) în domeniul
componentelor și al sistemelor electronice. Întreprinderea comună ECSEL (Electronic
Components and Systems for European Leadership - Componente și sisteme
electronice pentru o poziție de lider a Europei) înlocuiește precedentele
întreprinderi comune ENIAC[2]
și ARTEMIS[3]
din domeniile nanoelectronică și, respectiv, sisteme integrate, lansate în
contextul celui de-al șaptelea Program-cadru[4].
Propunerea este înaintată în contextul Cadrului financiar multianual[5], al propunerii Comisiei privind
programul Orizont 2020, al Comunicării Comisiei cu titlul „Crearea de
parteneriate în cercetare și inovare”[6],
al inițiativei emblematice „O Uniune a inovării”[7],
al Comunicării Comisiei cu privire la tehnologiile generice esențiale
intitulată „O strategie europeană privind tehnologiile generice esențiale – o
punte către creștere economică și locuri de muncă”[8] și al Comunicării Comisiei cu
titlul „O strategie europeană pentru componente și sisteme micro- și
nanoelectronice”[9].
Propunerea corespunde, de asemenea, Comunicării Comisiei cu titlul
„Parteneriatele public-privat în cadrul programului Orizont 2020: un instrument
puternic pentru realizări în domeniul inovării și al creșterii economice în
Europa”[10].
·                        
Justificarea și obiectivele unei întreprinderi
comune în domeniul componentelor și al sistemelor electronice
Pe lângă faptul că reprezintă o industrie
importantă, cu o cifră de afaceri care depășește 1000 miliarde EUR la
nivel mondial, componentele electronice și sistemele integrate sunt sursa celor
mai multe creșteri de productivitate din întreaga economie și au un rol
esențial în abordarea provocărilor societale. În pofida unei prezențe puternice
pe piețele verticale importante (automobile, energie, sisteme de plată etc.),
industria componentelor și a sistemelor electronice din Europa întâmpină
provocări majore, care vor avea impact asupra întregii economii. 
Mai concret, Europa se confruntă cu două
provocări principale în domeniul componentelor și al sistemelor electronice.
Prima se referă la controlul elementelor-cheie ale lanțului valoric (și anume,
proiectarea, fabricarea și integrarea în produse finale), care sunt esențiale
pentru a asigura atât sustenabilitatea creării de valoare în domeniul
electronicii în Europa, cât și competitivitatea multor altor sectoare
industriale europene (automobile, energie, sănătate, industria internetului
etc.). Cea de-a doua se referă la eliminarea lacunelor semnificative din lanțurile
de inovare, pentru a putea converti mai ușor rezultatele excelente ale
cercetării în succese comerciale. 
În procesul de abordare a provocărilor
menționate mai sus, Europa trebuie să facă față concurenței mondiale acerbe,
scăderii cotelor de piață ale industriei sale, costurilor ridicate ale
cercetării și inovării, precum și dezvoltării rapide a tehnologiei.
În acest context, o întreprindere comună în
domeniul componentelor și al sistemelor electronice va urmări să:
·              
asigure securitatea aprovizionării cu tehnologiile-cheie
care stau la baza inovării în toate marile sectoare ale economiei, precum și
utilizarea optimă a acestor tehnologii în Europa în vederea stimulării
creșterii economice în general;
·              
sprijine politicile UE, mediul și competitivitatea
industrială, astfel cum prevede Strategia Europa 2020 pentru o creștere
inteligentă, durabilă și favorabilă incluziunii;
·              
depășească obstacolele din calea cercetării și
inovării eficace din acest domeniu, inclusiv riscurile mari, costul ridicat al
cercetării și dezvoltării și disfuncționalitățile pieței. Este nevoie de
sprijin public pentru a mobiliza investițiile private;
·              
alinieze strategiile cu cele ale statelor membre
pentru a atrage investiții private și a contribui la soliditatea finanțelor
publice, evitând dublarea și fragmentarea inutilă a eforturilor, și să
faciliteze participarea actorilor implicați în cercetare și inovare;
·              
să stimuleze industria să stabilească o agendă
strategică de cercetare și inovare pe termen lung, să creeze masa critică
necesară, să mobilizeze investițiile private, să faciliteze schimbul de
cunoștințe, să reducă riscurile și costurile și să scurteze termenul de
introducere pe piață.
Obiectivele specifice ale acestei noi
întreprinderi comune sunt, în special, următoarele:
·              
menținerea și creșterea capacităților de producție
din Europa pentru semiconductori și sisteme inteligente, inclusiv obținerea
poziției de lider în domeniul echipamentelor de producție și al prelucrării
materialelor;
·              
asigurarea unei poziții de frunte în proiectarea și
ingineria sistemelor, inclusiv în tehnologii integrate;
·              
asigurarea accesului tuturor părților interesate la
o infrastructură de nivel mondial pentru proiectarea și fabricarea
componentelor electronice și a sistemelor integrate și inteligente; 
·              
stimularea dezvoltării ecosistemelor care cuprind
IMM-uri inovatoare, consolidarea grupurilor existente și încurajarea creării de
noi grupuri în domenii promițătoare noi.
·                        
Valorificarea experienței acumulate
Întreprinderea comună propusă pornește de la
realizările întreprinderilor comune precedente (ENIAC și ARTEMIS) obținute în
contextul celui de-al șaptelea Program-cadru. Ambele întreprinderi comune au
vizat crearea unui program de cercetare și dezvoltare la scară europeană în
domeniile nanoelectronicii și sistemelor integrate, stimulând industria,
statele membre și Uniunea Europeană să alinieze strategiile și să mărească
investițiile. Întreprinderile comune au oferit o oportunitate importantă de
cooperare în Europa, de creare a unei mase critice și de mobilizare a investițiilor.
Acestea au demonstrat că pot îndeplini cu succes rolul de intermediar de
încredere și că pot fi catalizatorul unor proiecte ambițioase prin creșterea
angajamentului din partea campionilor sectorului privat într-un cadru în care
autoritățile publice naționale și europene să poată sprijini teme de înaltă
valoare strategică. Această capacitate a fost demonstrată în mod convingător
prin succesul obținut de IC ENIAC în inițierea implementării Recomandărilor
privind tehnologiile generice esențiale în nanoelectronică și prin lansarea de
către IC ARTEMIS a primelor Proiecte-pilot de inovare pe scară largă. În
perioada 2008-2012, aproximativ 2 000 de participanți, din care peste 500
au fost IMM-uri, au efectuat investiții totale de 2,8 miliarde EUR în cercetare,
dezvoltare și inovare. 
Întreprinderile comune implică sectorul
privat, autoritățile naționale și autoritățile europene. Una dintre provocările
importante ale acestei construcții tripartite a constat în alinierea
procedurilor și a conținutului la așteptările și procesele statelor membre
participante.
Atât prima, cât și a doua evaluare
intermediară a întreprinderilor comune ARTEMIS și ENIAC au recomandat cu tărie
continuarea unei inițiative similare în cadrul programului Orizont 2020, ținând
seama de faptul că nicio organizație și niciun stat membru nu pot aborda în mod
individual toate provocările din acest sector. Prin urmare, se consideră că cea
mai potrivită cale de urmat este o acțiune coordonată la nivel european.
Experiența a arătat că modelul actual a fost
în măsură să îndeplinească obiectivele, deși curba de învățare a fost mai
abruptă decât se anticipase, iar în timpul acesteia a fost necesară formarea
încrederii și a unui mod de operare practic.
Pe lângă menționarea succeselor de mai sus, este
necesar să se efectueze câteva observații cu privire la formula actuală:
·              
există o lipsă de sincronizare între diferitele
proceduri naționale (atât de contractare, cât și de efectuare a plăților), care
conduce la întârzieri în implementarea proiectelor.
·              
obligația participanților de a încheia două
acorduri de grant bazate pe norme diferite (ale întreprinderii comune și
naționale) constituie o povară administrativă.
·              
normele naționale diferite au impact asupra modului
în care sunt constituite consorțiile.
·              
dependența rigidă dintre angajamentele de la
nivelul UE și cele naționale (raportul contribuțiilor SM/UE de 1,8 impus prin
Regulamentul Consiliului) a obstrucționat execuția bugetară.
·              
cerințele Regulamentului financiar-cadru aplicabile
agențiilor descentralizate au creat o presiune semnificativă asupra resurselor
limitate ale întreprinderilor comune.
Dificultățile respective nu au blocat
sistemul, dar au impus tuturor părților depunerea unor eforturi continue pentru
ca acesta să funcționeze. Viitoarea inițiativă va beneficia în mare măsură de
un model de funcționare simplificat, conform cu obiectivul general de
simplificare al programului Orizont 2020. Propunerea privind noua întreprindere
comună include dispoziții care vizează simplificarea și flexibilitatea operațiunilor.
2.           REZULTATELE CONSULTĂRILOR CU PĂRȚILE
INTERESATE ȘI ALE EVALUĂRII IMPACTULUI
·                        
Rezultatele consultărilor
Părțile interesate atribuie o mare valoare
celor două întreprinderi comune din domeniul TIC. Consultarea publică a arătat
că acestea au contribuit la soluționarea unor blocaje importante din domeniile
lor, precum și la creșterea competitivității europene.
Actualele întreprinderi comune ENIAC și
ARTEMIS implică părțile interesate din industrie (atât întreprinderi mari, cât
și IMM-uri) și comunitatea de cercetare (organisme de cercetare și de difuzare
a cunoștințelor) din întreaga Europă. Statele membre sunt implicate în mod
direct în structurile de guvernanță și contribuie din punct de vedere
financiar. Comunitățile din industrie și cercetare sunt reprezentate de
asociațiile industriale AENEAS și ARTEMIS-IA.
Consultările au evidențiat motivarea tuturor
actorilor și angajamentul lor față de Inițiativele tehnologice comune (ITC).
Potrivit industriei, ITC au contribuit la reunirea părților interesate
relevante și au facilitat cooperarea în vederea punerii în aplicare a agendelor
strategice de cercetare. ITC combină resursele private cu fondurile publice
provenind de la statele membre și de la Uniunea Europeană.
În ceea ce privește noua ITC, toate părțile
interesate sprijină ferm următoarele două obiective principale:
·              
atingerea masei critice prin punerea în comun a
resurselor publice și a celor private; și
·              
asigurarea sprijinului public pentru proiectele de
demonstrare pe scară largă și pentru proiectele-pilot.
Trebuie sprijinită cooperarea în materie de
inovare, mai apropiată de piață, dintre lanțurile valorice din întreaga Europă.
Domeniul acesteia ar trebui să includă proiectarea și producția de componente
și sisteme electronice complexe, precum și dezvoltarea de tehnologii.
Statele membre insistă asupra necesității de a
eficientiza cheltuielile din fonduri publice, în interesul industriei și al
comunităților lor de cercetare. Toate statele membre participante recunosc
importanța pentru economia lor națională a unei industrii puternice a
componentelor și a sistemelor electronice. Acestea sunt dispuse să ia în
considerare participarea la un model tripartit, atunci când nivelul finanțării
impune combinarea resurselor și mai buna aliniere a strategiilor la nivel
regional, național și al Uniunii Europene.
Unele state
membre recunosc dificultățile întâmpinate în prezent de participanți, în
special din cauza aplicării criteriilor de eligibilitate naționale și a lipsei
de sincronizare și de aliniere a condițiilor de contractare și de finanțare la
nivel național. Condițiile de participare diferă ca urmare a acordurilor
naționale diferite, fapt ce conduce la ineficiență. Aceste dificultăți au fost
raportate de părțile interesate în legătură cu modelul tripartit al ITC.
În ceea ce privește IMM-urile, facilitarea
participării are o importanță capitală. Acestea se declară decisiv în favoarea
unui sprijin mai bine direcționat, opinia respectivă fiind împărtășită și de
statele membre participante.
Multe părți interesate subliniază și
necesitatea unor perspective financiare multianuale din partea statelor membre
pentru operațiunile întreprinderilor comune.
La stabilirea noii ITC în domeniul
componentelor și al sistemelor electronice au fost luate în considerare diversele
opinii, deși modul de operare ca ghișeu unic al acesteia nu a fost susținut de
toate statele membre.
·                        
Evaluarea impactului
Regulamentul propus a făcut obiectul unei
evaluări a impactului efectuată de Comisie, care este anexată la propunere.
3.           ELEMENTELE JURIDICE ALE PROPUNERII
·                        
Rezumatul acțiunii propuse
Propunerea constă într-un Regulament al
Consiliului de înființare a Întreprinderii comune ECSEL și de definire a
obiectivelor, a statutului juridic, a normelor de funcționare și a statutului
acesteia pentru perioada 2014-2024 (până în 2020, în ceea ce privește
programarea financiară). Întreprinderile comune ENIAC și ARTEMIS au fost
instituite în domeniul nanoelectronicii și, respectiv, al sistemelor
informatice integrate prin Regulamentele (CE) nr. 72/2008 și, respectiv,
(CE) nr. 74/2008 ale Consiliului din 20 decembrie 2007. Regulamentele
respective urmează să fie abrogate de la data intrării în vigoare a noii
întreprinderi comune.
·                        
Temeiul juridic
Temeiul juridic al propunerii este constituit
de articolul 187 din Tratatul privind funcționarea Uniunii Europene.
Se aplică normele de participare și diseminare
pentru Programul Orizont 2020. Datorită unei exigențe operaționale specifice a
acestei inițiative, este însă necesară o derogare de la normele respective.
Această derogare specifică nu este însă inclusă în prezenta propunere în acest
stadiu pentru a nu aduce atingere discuțiilor interinstituționale privind
cadrul juridic/modalitățile procedurale adecvate pentru adoptarea acestor
norme, care urmează să se desfășoare în contextul activităților legislative
legate de propunerea Comisiei de Regulament al Parlamentului European și al
Consiliului de stabilire a normelor de participare și diseminare pentru
Programul Orizont 2020 [COM(2011) 0810 - 2011/0399 (COD)]. Derogarea specifică
va fi introdusă într-un stadiu ulterior, ținând seama de rezultatul discuțiilor
sus-menționate.
Pentru a putea aplica normele privind
ajutoarele de stat este necesară o derogare de la Regulamentul (UE) nr. …
[Normele de participare și diseminare pentru Programul Orizont 2020] în ceea ce
privește rata unică de finanțare per acțiune. Ca urmare a cofinanțării de către
statele membre, în cazul ajutorului public acordat de întreprinderea comună se
aplică normele privind ajutoarele de stat, inclusiv dispozițiile specifice
privind intensitatea ajutoarelor în funcție de tipul de participanți și de
tipul de activități. 
·                        
Principiul subsidiarității
Principiul subsidiarității se aplică în măsura
în care propunerea nu intră în competența exclusivă a Uniunii.
Obiectivele propunerii nu pot fi realizate în
măsură suficientă de către statele membre în mod individual, din motivele
expuse mai jos.
·              
Provocările considerabile cu care se confruntă
industria și economia europeană necesită investiții substanțiale reprezentând
un efort major pentru orice stat membru, dacă acesta și l-ar asuma în mod
individual. Prin urmare, statele membre, indiferent de dimensiunea economiei
lor, ezită să se angajeze în cercetare și inovare sau amână investițiile
esențiale pentru atragerea altor investiții private și pentru consolidarea
capacității Europei de a inova și de a face față concurenței. Prin combinarea
resurselor disponibile la nivel regional, național și al UE, Europa poate
reacționa rapid și poate anticipa cererea de investiții mari, după cum a
demonstrat în cazul ITC ENIAC cererea de propuneri pentru anul 2012. Această
cerere a sprijinit o serie de linii-pilot de producție în domenii-cheie pentru
industria din Europa.
·              
Europa deține tehnologie și grupuri industriale
specializate de înaltă calitate în domeniul componentelor micro- și
nanoelectronice și în cel al sistemelor inteligente și integrate. Inovațiile,
precum și produsele și serviciile competitive sunt, într-o măsură tot mai mare,
rezultatul activităților multidisciplinare de cercetare și inovare și al
alianțelor și parteneriatelor din cadrul lanțului de valori, de la dezvoltarea
semiconductorilor, până la programele integrate și aplicațiile de rețea. Dacă
nu se lansează nicio inițiativă nouă la nivelul UE, peisajul cercetării și
inovării din Europa va fi din ce în ce mai fragmentat. În lipsa unui program
coerent și focalizat, contribuția Europei la dezvoltarea componentelor și a
sistemelor electronice va consta într-o serie de eforturi locale dispersate și
nestructurate. Lipsa de coordonare a obiectivelor industriale de C&D,
duplicarea eforturilor, birocrația inutilă și utilizarea suboptimă a fondurilor
limitate destinate cercetării vor împiedica progresul. Prin urmare, acțiunile
întreprinse în mod individual de statele membre nu sunt suficiente pentru a
răspunde provocărilor cu care se confruntă industria componentelor și
sistemelor electronice. Niciun mecanism național nu va fi în măsură să
reunească toate cunoștințele, experiența și mijloacele financiare necesare asigurării
unei poziții solide pe piața mondială supusă concurenței.
Acțiunea la nivelul UE va conduce la mai buna
îndeplinire a obiectivelor dorite, din mai multe motive. Un parteneriat
public-privat european va mobiliza mijloacele financiare și tehnice esențiale
pentru gestionarea complexității procesului de inovare din acest domeniu, al
cărui ritm crește din ce în ce mai rapid. Parteneriatul va avea un efect de
focalizare a priorităților europene, naționale și industriale. De asemenea,
acesta va îmbina punctele forte ale programelor transnaționale și europene.
Adoptarea unui mod de operare simplificat va permite scurtarea termenului de
acordare a unui grant, evitând astfel efectuarea de demersuri birocratice
suplimentare de către participanți.
Prin urmare, propunerea respectă principiul
subsidiarității.
·                        
Principiul proporționalității
În conformitate cu principiul
proporționalității, dispozițiile prezentului regulament nu depășesc ceea ce
este necesar pentru îndeplinirea obiectivelor sale.
Propunerea respectă principiul
proporționalității din motivele expuse în continuare. Întreprinderea comună
propusă este singura opțiune simplă care depășește constrângerile și satisface
cerințele necesare îndeplinirii obiectivelor acțiunii. Aceasta este o structură
durabilă în timp, care are personalitate juridică și oferă un cadru juridic
clar pentru colaborarea și participarea actorilor implicați în cercetare și
inovare, a autorităților naționale și a Uniunii Europene în cadrul unui
parteneriat public-privat. Participarea tuturor părților interesate are o
importanță capitală. Întrucât inițiativa se concentrează pe obiectivele
industriale având o mare importanță pentru competitivitatea economică,
participarea industriei este esențială pentru definirea priorităților cercetării
și a politicilor în domeniul inovării. Implicarea statelor membre este necesară
pentru a mobiliza finanțarea națională care acoperă cea mai mare parte a
cheltuielilor publice pentru cercetare și inovare în domeniu. În sfârșit, UE
are un rol esențial în impulsionarea procesului de integrare, în echilibrarea
intereselor diferite ale partenerilor și în monitorizarea adecvată a utilizării
contribuțiilor sale financiare.
Acțiunea propusă va realiza integrarea
necesară la nivelul UE, oferind în același timp flexibilitate pentru
participarea statelor membre în mod individual. Puterea de decizie privind
utilizarea contribuțiilor financiare naționale rămâne la nivel național.
Întreprinderea comună va stabili o structură simplificată pentru procesul
decizional și pentru operațiunile financiare și administrative. Aceasta va fi
deosebit de eficientă din punctul de vedere al costurilor, ținând seama că se așteaptă
ca nivelul costurilor administrative să atingă aproximativ 3% din contribuția
totală a UE la activitățile de cercetare și inovare lansate de întreprinderea
comună.
·                        
Alegerea instrumentului
Instrumentul propus: regulament
Alte instrumente nu ar fi adecvate din
următorul motiv: pentru crearea unei întreprinderi comune la care participă
Uniunea Europeană este necesar un regulament al Consiliului.
4.           IMPLICAȚII
BUGETARE
Din evaluarea bugetului pe care DG CONNECT
trebuie să îl aloce pilonului „Poziția de lider în tehnologii generice și
industriale” rezultă un nivel maxim al cheltuielilor UE de 1 215 255 000
EUR[11],[12] (inclusiv AELS) pe întreaga
durată de viață a Întreprinderii comune ECSEL (până în 2024), sumă care trebuie
angajată înainte de 31 decembrie 2020, data de închidere a bugetului pentru
Programul Orizont 2020, și plătită până la 31 decembrie 2024.
5.           ELEMENTE
OPȚIONALE
·                        
Simplificare
Se propune un model de operare simplificat,
care să evite dificultățile practice întâmpinate de beneficiarii actualelor
întreprinderi comune, cum ar fi diversitatea normelor și a practicilor
naționale care conduce la diferențe semnificative în tratarea beneficiarilor.
În ceea ce privește încheierea acordurilor de grant/efectuarea plăților, se
propune ca noua întreprindere comună să acționeze în numele statelor membre în
locul administrațiilor naționale, la fel cum procedează pentru contribuția UE.
Acest lucru va permite întreprinderii comune să funcționeze ca un ghișeu unic
și să asigure sincronizarea finanțării pentru toți participanții. De asemenea,
se propune armonizarea ratelor de finanțare publică (din partea UE și din surse
naționale) pentru toți beneficiarii.
·                        
Interesul european
Deținerea unei industrii a componentelor și a
sistemelor electronice de vârf este în interesul Europei, deoarece aceasta va
furniza tehnologiile electronice generice care favorizează inovarea într-o gamă
foarte largă de activități din întreaga economie, de la industria automobilelor
și cea aerospațială, până la energie, echipamente medicale, aparate de uz
casnic și toate tipurile de procese de producție industrială. În acest sens,
obiectivele și domeniul de acțiune al întreprinderii comune ECSEL vor preciza
direcțiile tehnologice care trebuie urmate și obiectivele economice care
trebuie atinse, criteriile deschise și echitabile de selecție a
participanților, gradul de angajare a industriei în investiții și în crearea de
locuri de muncă, precum și modalitățile de guvernanță și de implementare
relevante. Ajutoarele publice acordate pentru activitățile întreprinderii
comune ECSEL vor îmbunătăți poziția Uniunii Europene în domeniul cercetării și
al inovării în context internațional. De aceste ajutoare va beneficia întregul
lanț valoric al industriei componentelor și sistemelor electronice din Europa,
inclusiv multe IMM-uri, dar și actorii economici în general, datorită efectelor
colaterale generate. Comisia ar putea considera, în urma notificării de către
statul membru sau de către grupul de state membre implicate, că inițiativele
întreprinderii comune ECSEL sunt eligibile ca proiecte importante de interes
comun european, dacă toate condițiile relevante sunt îndeplinite.
2013/0234 (NLE)
Propunere de
REGULAMENT AL CONSILIULUI
privind întreprinderea comună ECSEL 
(Text cu relevanță pentru SEE)
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolul 187 și articolul 188 primul paragraf,
având în vedere propunerea Comisiei Europene,
având în vedere avizul Parlamentului European[13],
având în vedere avizul Comitetului Economic și
Social European[14],
întrucât:
(1)       Parteneriatele public-privat
sub forma Inițiativelor tehnologice comune au fost prevăzute inițial în Decizia
nr. 1982/2006/CE a Parlamentului European și a Consiliului din 18 decembrie
2006 privind al șaptelea program-cadru al Comunității Europene pentru
activități de cercetare, de dezvoltare tehnologică și demonstrative (2007-2013)[15].
(2)       Decizia 2006/971/CE a
Consiliului din 19 decembrie 2006 privind programul specific „Cooperare” de
punere în aplicare a celui de-al șaptelea Program-cadru al Comunității Europene
pentru activități de cercetare, de dezvoltare tehnologică și demonstrative
(2007-2013)[16]
a identificat parteneriatele public-privat specifice care urmau să fie
sprijinite, inclusiv parteneriatele public-privat din domeniile specifice ale
inițiativelor tehnologice comune ENIAC și ARTEMIS.
(3)       Strategia Europa 2020[17] subliniază necesitatea de a
crea condiții favorabile investițiilor în cunoștințe și inovare, pentru a
obține în Uniune o creștere inteligentă, durabilă și favorabilă incluziunii.
Atât Parlamentul European, cât și Consiliul au aprobat această strategie.
(4)       Regulamentul (UE) nr.
.../2013 al Parlamentului European și al Consiliului din ... 2013 de instituire
a Programului-cadru pentru cercetare și inovare Orizont 2020 (2014­2020)[18] urmărește producerea unui mai
mare impact asupra cercetării și inovării, prin combinarea Programului-cadru
Orizont 2020 cu fonduri din sectorul privat în cadrul unor parteneriate
public-privat din domenii-cheie în care cercetarea și inovarea pot contribui la
îndeplinirea obiectivelor mai ample de competitivitate ale Uniunii și la
abordarea provocărilor societale. Implicarea Uniunii în aceste parteneriate
poate lua forma contribuțiilor financiare la întreprinderile comune instituite
în temeiul articolului 187 din Tratatul privind funcționarea Uniunii Europene
și în conformitate cu Decizia 1982/2006/CE.
(5)       În conformitate cu Decizia
(UE) nr. [...]/2013 a Consiliului din [...] 2013 de instituire a programului
specific de punere în aplicare a Programului-cadru pentru cercetare și inovare
Orizont 2020 (2014-2020)[19],
întreprinderile comune instituite în temeiul Deciziei nr. 1982/2006/CE
beneficiază în continuare de sprijin în condițiile prevăzute de Decizia (UE)
nr. [...]/2013. Prioritatea privind Poziția de lider industrial vizează două
linii specifice de activitate din cadrul Tehnologiei Informației și
Comunicațiilor: „micro- și nanoelectronica” și „o nouă generație de componente
și sisteme, ingineria componentelor și a sistemelor integrate avansate și
inteligente”. Sistemele informatice integrate (ARTEMIS) și nanoelectronica
(ENIAC) trebuie îmbinate într-o singură inițiativă.
(6)       Comunicarea Comisiei
intitulată „O strategie europeană privind tehnologiile generice esențiale – o
punte către creștere economică și locuri de muncă”[20] identifică tehnologiile
generice esențiale (denumite în continuare „TGE”), inclusiv micro- și
nanoelectronica, ca fiind surse indispensabile de inovare. În prezent, există o
discontinuitate între generarea de cunoștințe de bază și comercializarea
ulterioară a acestora sub formă de bunuri și servicii. Acest aspect trebuie
abordat, inter alia, printr‑un efort concentrat pe linii-pilot de producție
și pe proiecte-pilot de inovare, inclusiv pe cele pe scară largă, pentru
validarea tehnologiilor și a produselor în condiții industriale și printr-o mai
mare integrare și îmbogățire reciprocă a diferitelor TGE.
(7)       După cum precizează
Comunicarea Comisiei intitulată „O strategie europeană pentru componente și
sisteme micro- și nanoelectronice”[21],
componentele și sistemele micro‑ și nanoelectronice stau la baza inovării și a
competitivității tuturor marilor sectoare economice. Importanța domeniului și
provocările cu care se confruntă părțile interesate din Uniune justifică o
acțiune urgentă, astfel încât să nu rămână nicio verigă slabă în lanțurile
valorice și de inovare din Europa. Prin urmare, se propune crearea unui
mecanism la nivelul Uniunii, care să îmbine și să focalizeze sprijinul pentru
cercetare și inovare în domeniul componentelor și al sistemelor electronice
acordat de statele membre, Uniunea Europeană și sectorul privat.
(8)       Pentru a reda Europei o
poziție de frunte în ecosistemul nanoelectronicii, părțile interesate din
industrie și cercetare au propus instituirea unui program strategic de
cercetare și inovare care să beneficieze de o investiție totală de 100 miliarde
EUR până în anul 2020 și să aibă ca obiectiv creșterea veniturilor Europei
provenite din nanoelectronică la nivel mondial cu peste 200 miliarde EUR pe an
și crearea în Europa a 250 000 de noi locuri de muncă, directe și indirecte.
(9)       Termenul „componente și
sisteme electronice” include domeniile micro- și nanoelectronicii, al
sistemelor și aplicațiilor integrate cyber-fizice și al sistemelor și
aplicațiilor integrate inteligente.
(10)     Întreprinderea comună ENIAC
înființată prin Regulamentul (CE) nr. 72/2008 al Consiliului din 20 decembrie
2007[22]
a implementat cu succes o agendă de cercetare care a consolidat domenii
relevante ale nanoelectronicii, în care Europa și-a îmbunătățit
competitivitatea prin mobilizarea investițiilor în teme prioritare și prin angajarea
întregului ecosistem.
(11)     Întreprinderea comună ARTEMIS,
înființată prin Regulamentul (CE) nr. 74/2008 al Consiliului din 20 decembrie
2007 de înființare a „întreprinderii comune ARTEMIS” în scopul punerii în
aplicare a unei inițiative tehnologice comune privind sistemele informatice
integrate[23],
a demonstrat cu succes poziționarea sa strategică ce combină orientările
elaborate „de sus în jos” cu definirea „de jos în sus” a aspectelor tehnice
care trebuie abordate, atrăgând proiecte cu rezultate relevante în mod direct
pentru industrie.
(12)     Evaluările intermediare ale
întreprinderilor comune ENIAC și ARTEMIS au arătat că acestea sunt instrumente
utile și adecvate pentru conjugarea forțelor și au un impact semnificativ în
domeniile lor. Prin urmare, domeniile de cercetare acoperite de întreprinderile
comune ENIAC și ARTEMIS trebuie sprijinite în continuare, pentru a îmbunătăți
și mai mult competitivitatea industriei componentelor și sistemelor electronice
din Europa și a concentra eforturile pe o serie de activități strategice
stabilite de comun acord de părțile interesate din sectorul privat și din cel
public, implicate în inițiativele respective.
(13)     Continuarea sprijinului pentru
programele de cercetare în domeniul nanoelectronicii și în cel al sistemelor
informatice integrate trebuie să se bazeze pe experiența acumulată în urma
operațiunilor întreprinderilor comune ENIAC și ARTEMIS, pe rezultatele
evaluărilor intermediare ale acestora, pe recomandările părților interesate și
pe necesitatea de a realiza coordonarea eficientă și sinergia resurselor.
(14)     Părțile interesate
participante la platformele tehnologice europene ARTEMIS, ENIAC și EPoSS
(Platforma tehnologică europeană pentru integrarea sistemelor inteligente)
interacționează din ce în ce mai mult, după cum se precizează în Agenda
strategică de cercetare și inovare la nivel înalt a industriei componentelor și
sistemelor TIC, publicată de acestea în 2012. Pentru a capta și a utiliza în
mod optim sinergiile care decurg din aceste interacțiuni, este necesar să se
înființeze o unică întreprindere comună (denumită în continuare „întreprinderea
comună ECSEL”), care să acopere domeniul componentelor și al sistemele
electronice, inclusiv activitățile anterioare ale întreprinderilor comune
ARTEMIS și ENIAC, și să utilizeze o structură și norme mai adecvate scopului,
pentru a crește eficiența și a asigura simplificarea. În acest sens, este
necesar ca întreprinderea comună ECSEL să adopte normele financiare adecvate
necesităților sale, în conformitate cu articolul 209 din Regulamentul (UE,
Euratom) nr. 966/2012 al Parlamentului European și al Consiliului din 25
octombrie 2012 privind normele financiare aplicabile bugetului general al
Uniunii[24].
(15)     Implementarea Agendei
strategice de cercetare și inovare la nivel înalt prezentată de părțile
interesate din industrie se bazează pe sprijinul provenit din mai multe surse:
programe naționale, regionale și interguvernamentale, programul-cadru al
Uniunii și o inițiativă tehnologică comună sub forma unui parteneriat
public-privat.
(16)     Parteneriatul public-privat
pentru componente și sisteme electronice trebuie să mobilizeze mijloacele
financiare și tehnice esențiale pentru gestionarea complexității procesului de
inovare din acest domeniu, al cărui ritm crește din ce în ce mai rapid. Prin
urmare, membrii întreprinderii comune ECSEL trebuie să fie: Uniunea Europeană,
statele membre și țările asociate la Programul-cadru Orizont 2020 (denumite în
continuare „țări asociate”) în mod voluntar, asociații în calitate de membri
privați care reprezintă întreprinderile constituente, precum și alte
organizații active în domeniul componentelor și al sistemelor electronice din
Europa. Întreprinderea comună ECSEL trebuie să permită aderarea unor noi
membri.
(17)     Întreprinderea comună ECSEL
trebuie să abordeze teme clar definite, care să permită industriei europene în
general să proiecteze, să producă și să utilizeze cele mai inovatoare
tehnologii în domeniul componentelor și al sistemelor electronice. Este necesar
un sprijin financiar structurat și coordonat la nivel european pentru a menține
poziția de vârf a echipelor de cercetare și a industriei europene într-un
context internațional extrem de competitiv, a asigura exploatarea industrială
rapidă și pe scară largă în Europa a poziției de lider în tehnologie, care
generează efecte colaterale semnificative pentru societate, a împărți riscurile
și a uni forțele prin orientarea strategiilor și a investițiilor către un
interes comun european. Comisia ar putea considera, în urma notificării de
către statul membru sau de către grupul de state membre implicate, că
inițiativele întreprinderii comune ECSEL sunt eligibile ca proiecte importante
de interes comun european, dacă toate condițiile relevante sunt îndeplinite.
(18)     Asociațiile private AENEAS,
ARTEMISIA și EPoSS și-au exprimat în scris acordul pentru desfășurarea
activităților de cercetare și de inovare din domeniul întreprinderii comune
ECSEL în cadrul unei structuri bine adaptate la natura unui parteneriat
public-privat. Este oportun ca asociațiile private să accepte statutul prevăzut
în anexa la prezentul regulament printr-o scrisoare de aprobare.
(19)     Pentru a-și atinge
obiectivele, întreprinderea comună ECSEL trebuie să ofere sprijin financiar în
principal sub formă de granturi acordate participanților în urma unor cereri de
propuneri deschise și concurențiale. Acest sprijin financiar trebuie
direcționat către disfuncționalitățile demonstrate ale pieței care împiedică
desfășurarea programului respectiv și trebuie să aibă un efect stimulativ, în
sensul schimbării comportamentului beneficiarului.
(20)     Pentru a menține condiții de
concurență echitabile pentru toate întreprinderile active pe piața internă,
finanțarea oferită de Programul-cadru al Uniunii trebuie configurată în
conformitate cu normele privind ajutoarele de stat, astfel încât să asigure
eficiența cheltuielilor publice și să împiedice denaturările pieței, cum ar fi
descurajarea finanțatorilor privați, crearea unor structuri de piață
ineficiente sau menținerea întreprinderilor ineficiente.
(21)     Participarea la acțiunile
indirecte finanțate de întreprinderea comună ECSEL trebuie să aibă loc în
conformitate cu Regulamentul (UE) nr. .../2013 al Parlamentului European și al
Consiliului din ... 2013 de stabilire a normelor de participare și diseminare
pentru Programul-cadru pentru cercetare și inovare Orizont 2020 (2014-2020)[25]. 
(22)     Contribuția
financiară a Uniunii trebuie gestionată în conformitate cu principiul bunei
gestiuni financiare și cu normele relevante privind gestionarea indirectă
stabilite de Regulamentul (UE, Euratom) nr. 966/2012 și de Regulamentul delegat
(UE) nr. 1268/2012 al Comisiei din 29 octombrie 2012 privind normele de
aplicare a Regulamentului (UE, Euratom) nr. 966/2012[26].
(23)     Auditurile beneficiarilor
fondurilor Uniunii în temeiul prezentului regulament trebuie realizate astfel
încât povara administrativă să fie redusă, în conformitate cu Regulamentul (UE)
nr. [...]/2013 [Programul-cadru Orizont 2020].
(24)     Interesele financiare ale
Uniunii și ale celorlalți membri ai întreprinderii comune ECSEL trebuie
protejate pe întreg parcursul ciclului de cheltuieli prin măsuri proporționale
care să includă prevenirea, detectarea și investigarea neregulilor, recuperarea
fondurilor pierdute, plătite în mod necuvenit sau utilizate incorect și, după
caz, sancțiuni administrative și financiare în conformitate cu Regulamentul
(UE, Euratom) nr. 966/2012.
(25)     Auditorul intern al Comisiei
trebuie să exercite în cadrul întreprinderii comune ECSEL aceleași competențe
pe care le exercită în cadrul Comisiei.
(26)     În conformitate cu articolul
287 alineatul (1) din tratat, instrumentul constitutiv al organismelor,
oficiilor sau agențiilor înființate de Uniune poate exclude examinarea
conturilor de venituri și cheltuieli ale acestor organisme, oficii sau agenții
de către Curtea de Conturi. În conformitate cu articolul 60 alineatul (5) din
Regulamentul (UE, Euratom) nr. 966/2012, conturile organismelor menționate la
articolul 209 din regulamentul respectiv sunt examinate de un organism de audit
independent care trebuie să emită un aviz privind, printre altele, fiabilitatea
conturilor, precum și legalitatea și regularitatea operațiunilor subiacente.
Din motive de evitare a unei duble examinări, conturile întreprinderii comune
ECSEL nu trebuie examinate de către Curtea de Conturi.
(27)     În conformitate cu principiile
subsidiarității și proporționalității prevăzute la articolul 5 din Tratatul
privind Uniunea Europeană, obiectivele întreprinderii comune ECSEL privind
consolidarea cercetării și a inovării industriale în Uniune nu pot fi
îndeplinite în mod satisfăcător de către statele membre și, prin urmare, pentru
evitarea dublării eforturilor, menținerea masei critice și asigurarea
utilizării optime a finanțării publice, acestea pot fi realizate mai bine de
către Uniune. Prezentul regulament se limitează la minimumul cerut pentru
îndeplinirea obiectivelor respective și nu depășește ceea ce este necesar în
acest scop.
(28)     Întreprinderile comune ENIAC
și ARTEMIS au fost înființate pentru o perioadă care se încheie la 31 decembrie
2017. Tranziția de la întreprinderile comune ENIAC și ARTEMIS la întreprinderea
comună ECSEL trebuie aliniată și sincronizată cu tranziția de la cel de-al
șaptelea Program-cadru la Programul-cadru Orizont 2020, pentru a asigura
utilizarea optimă a fondurilor disponibile pentru cercetare. Prin urmare, în
interesul securității juridice și al clarității, trebuie abrogate Regulamentele
(CE) nr. 72/2008 și (CE) nr. 74/2008 ale Consiliului și trebuie stabilite
dispoziții tranzitorii.
ADOPTĂ PREZENTUL REGULAMENT:
Articolul 1
Înființare
1.           În scopul implementării
inițiativei tehnologice comune „Componente și sisteme electronice pentru o
poziție de lider a Europei”, se înființează o întreprindere comună în sensul
articolului 187 din Tratatul privind funcționarea Uniunii Europene (denumită în
continuare „întreprinderea comună ECSEL”), pe o perioadă care se încheie la 31
decembrie 2024.
2.           Întreprinderea comună ECSEL
înlocuiește întreprinderile comune ENIAC și ARTEMIS înființate prin Regulamentele
(CE) nr. 72/2008 și, respectiv, (CE) nr. 74/2008 și succede acestora.
3.           Întreprinderea comună ECSEL
este un organism însărcinat cu punerea în aplicare a unui parteneriat
public-privat, astfel cum prevede articolul 209 din Regulamentul (UE, Euratom)
nr. 966/2012.
4.           Întreprinderea comună ECSEL
are personalitate juridică. Aceasta dispune, în fiecare stat membru, de cea mai
amplă capacitate juridică acordată persoanelor juridice în temeiul legislației
statului membru respectiv. Întreprinderea comună poate, în special, să achiziționeze
sau să înstrăineze bunuri mobile și imobile și să se constituie parte în
proceduri judiciare.
5.           Sediul întreprinderii comune
ECSEL este situat la Bruxelles, Belgia.
6.           Statutul întreprinderii
comune ECSEL este prevăzut în anexă.
Articolul 2
Obiective
1.           Întreprinderea comună ECSEL
are următoarele obiective:
(a)         
să contribuie la punerea în aplicare a
Regulamentului (UE) nr. ... al Parlamentului European și al Consiliului din ...
2013 de instituire a Programului-cadru pentru cercetare și inovare Orizont 2020
(2014-2020) și, în special, a părții ... din Decizia nr. ... /2013/UE a
Consiliului din ... 2013 de instituire a programului specific de punere în
aplicare a Programului-cadru pentru cercetare și inovare Orizont 2020 (2014-2020);
(b)         
să contribuie la dezvoltarea în Uniune a unei
industrii a componentelor și a sistemelor electronice puternică și competitivă
la nivel mondial;
(c)         
să asigure disponibilitatea componentelor și a
sistemelor electronice pentru piețele-cheie și pentru abordarea provocărilor
societale, vizând menținerea Europei în fruntea dezvoltării tehnologice,
eliminarea discontinuităților dintre cercetare și exploatare, consolidarea
capacităților de inovare și generarea de creștere economică și locuri de muncă
în Uniune;
(d)         
să alinieze strategiile cu cele ale statelor membre
pentru a atrage investiții private și a contribui la eficacitatea sprijinului
public, evitând dublarea și fragmentarea inutilă a eforturilor și facilitând
participarea actorilor implicați în cercetare și inovare;
(e)         
să mențină și să dezvolte capacitățile de producție
din Europa pentru semiconductori și sisteme inteligente, inclusiv să atingă
poziția de lider în domeniul echipamentelor de producție și al prelucrării
materialelor;
(f)           
să își asigure un rol director în proiectarea și
ingineria sistemelor, inclusiv în tehnologiile integrate;
(g)         
să asigure accesul tuturor părților interesate la o
infrastructură de nivel mondial pentru proiectarea și fabricarea componentelor
electronice și a sistemelor integrate/cyber-fizice și inteligente;
(h)         
să construiască un ecosistem dinamic care să
cuprindă IMM-uri inovatoare, consolidând grupurile existente și încurajând
crearea de noi grupuri în domenii promițătoare noi.
2.           Domeniul de activitate al
întreprinderii comune ECSEL se va baza pe rezultatele obținute de
întreprinderile comune ENIAC și ARTEMIS și de Platforma tehnologică europeană
EpoSS. Întreprinderea comună ECSEL va încuraja noi evoluții în următoarele
domenii principale, precum și sinergiile dintre aceste domenii:
(a)         
tehnologii de proiectare, procesare și integrare,
echipamente, materiale și producție pentru micro- și nanoelectronică, urmărind
miniaturizarea, diversificarea și diferențierea, precum și integrarea
eterogenă;
(b)         
procese, metode, instrumente și platforme, concepte
și arhitecturi de referință pentru software și/sau pentru sisteme
integrate/cyber-fizice cu multiple funcționalități de control, vizând
conectivitatea și interoperabilitatea fără discontinuități, siguranța în
funcționare, disponibilitatea ridicată și securitatea aplicațiilor profesionale
sau destinate consumatorilor, precum și serviciile conexe;
(c)         
abordări multidisciplinare ale sistemelor
inteligente, susținute de evoluții în proiectarea holistică și producția
avansată, în vederea realizării de sisteme inteligente autonome și adaptabile,
care dispun de interfețe sofisticate și oferă funcționalități complexe bazate,
de exemplu, pe integrarea fără discontinuități a funcțiilor de detecție,
acționare, procesare, furnizare de energie și lucru în rețea.
Articolul 3
Contribuția financiară a Uniunii
1.           Contribuția maximă a Uniunii
la întreprinderea comună ECSEL (inclusiv creditele AELS) destinată acoperirii
costurilor administrative și operaționale este de 1 215 255 000
EUR. Contribuția se plătește din creditele de la bugetul general al Uniunii
alocate Programului specific de punere în aplicare a Programului-cadru Orizont
2020 (2014-2020). Execuția bugetului în ceea ce privește contribuția Uniunii se
încredințează întreprinderii comune ECSEL acționând în calitate de organism menționat
la articolul 209 din Regulamentul (UE, Euratom) nr. 966/2012 și în conformitate
cu articolul 58 alineatul (1) litera (c) punctul (iv) și cu articolele 60 și 61
din regulamentul respectiv. 
2.           Dispozițiile referitoare la
contribuția financiară a Uniunii vor fi stabilite într-un acord de delegare și
în acordurile anuale de transfer de fonduri care urmează să fie încheiate între
Comisie, în numele Uniunii Europene, și întreprinderea comună ECSEL.
3.           Acordul de delegare menționat
la alineatul (2) se referă la elementele prevăzute la articolul 58 alineatul
(3) și la articolele 60 și 61 din Regulamentul (UE, Euratom) nr. 966/2012,
precum și la articolul 40 din Regulamentul delegat (UE) nr. 1268/2012 al
Comisiei, inclusiv, printre altele, la:
(a)         
cerințele referitoare la contribuția întreprinderii
comune ECSEL privind indicatorii de performanță relevanți menționați în anexa
II la Decizia nr. .../UE [Programul specific de punere în aplicare a
Programului-cadru Orizont 2020];
(b)         
cerințele referitoare la contribuția întreprinderii
comune ECSEL privind monitorizarea menționată în anexa III la Decizia nr.
.../UE [Programul specific de punere în aplicare a Programului-cadru Orizont
2020];
(c)         
indicatorii de performanță specifici aferenți
funcționării întreprinderii comune ECSEL;
(d)         
dispozițiile privind furnizarea datelor necesare
Comisiei pentru a-și putea îndeplini obligațiile de diseminare și raportare menționate
la articolul 22 din Regulamentul (UE) nr .../2013 [Programul-cadru Orizont
2020];
(e)         
utilizarea resurselor umane și modificările din
acest domeniu, în special recrutarea pe grupe de funcții, grade și categorii,
exercițiul de reclasificare și orice schimbare a numărului de personal.
Articolul 4
Contribuția altor membri în afara Uniunii
1.           Statele membre ECSEL aduc o
contribuție financiară la costurile operaționale ale întreprinderii comune
ECSEL de cel puțin 1 200 000 000 EUR pe perioada definită la
articolul 1.
2.           Membrii privați aduc, sau iau
măsuri pentru ca entitățile lor constituente să aducă, o contribuție financiară
la întreprinderea comună ECSEL de cel puțin 1 700 000 000 EUR pe
perioada definită la articolul 1.
3.           Contribuțiile menționate la
alineatele (1) și (2) constau în contribuțiile la întreprinderea comună ECSEL
prevăzute la clauza 16 alineatul (2), la clauza 16 alineatul (3) litera (b) și
la clauza 16 alineatul (3) litera (c) din statut.
4.           Membrii întreprinderii comune
ECSEL, alții decât Uniunea, raportează Consiliului director în fiecare an, până
la 31 ianuarie, valoarea contribuțiilor menționate la alineatele (1) și (2),
efectuate în fiecare dintre exercițiile financiare precedente.
5.           Pentru evaluarea
contribuțiilor menționate la clauza 16 alineatul (3) litera (c) din statut,
costurile se determină în conformitate cu practicile obișnuite de contabilitate
a costurilor ale entităților respective, cu standardele contabile aplicabile în
țara în care este stabilită fiecare entitate și cu Standardele Internaționale
de Contabilitate/Standardele Internaționale de Raportare Financiară aplicabile.
Costurile trebuie certificate de un auditor extern independent, desemnat de
entitatea în cauză. Întreprinderea comună ECSEL verifică evaluarea contribuțiilor.
În cazul în care persistă incertitudini, întreprinderea comună ECSEL poate
efectua un audit.
6.           Comisia poate lua măsuri
corective și eventual poate sista, reduce proporțional sau suspenda contribuția
financiară a Uniunii la întreprinderea comună ECSEL sau poate declanșa
procedura de lichidare menționată la clauza 26 alineatul (2) din statut, dacă
membrii respectivi sau entitățile lor constituente nu aduc sau aduc parțial ori
cu întârziere contribuțiile menționate la alineatele (1) și (2).
Articolul 5
Norme financiare
Întreprinderea comună ECSEL adoptă propriile
norme financiare specifice în conformitate cu articolul 209 din Regulamentul
(UE, Euratom) nr. 966/2012 și cu Regulamentul (UE) nr. ... [Regulamentul
delegat privind Regulamentul financiar-tip pentru PPP-uri].
Articolul 6
Personal
1.           Statutul funcționarilor și
Regimul aplicabil celorlalți agenți ai Uniunii Europene stabilit de
Regulamentul Consiliului (CEE, Euratom, CECO) nr. 259/68[27] și normele adoptate de comun
acord între instituțiile Uniunii pentru punerea în aplicare a acestor acte se
aplică personalului angajat de întreprinderea comună ECSEL.
2.           În ceea ce privește
personalul întreprinderii comune ECSEL, Consiliul director exercită
competențele de autoritate împuternicită să facă numiri și competențele de
autoritate abilitată să încheie contracte, conferite de Statutul funcționarilor
și, respectiv, de Regimul aplicabil altor agenți ai Uniunii Europene (denumite
în continuare „competențele de autoritate împuternicită să facă numiri”).
Consiliul director adoptă, în conformitate cu
articolul 110 din Statutul funcționarilor, o decizie bazată pe articolul 2
alineatul (1) din Statutul funcționarilor și pe articolul 6 din Regimul
aplicabil celorlalți agenți, care deleagă directorului executiv competențele
relevante de autoritate împuternicită să facă numiri și definește condițiile în
care delegarea de competențe se poate suspenda. Directorul executiv este
autorizat să subdelege aceste competențe.
În circumstanțe excepționale, Consiliul director
poate decide să suspende temporar delegarea către directorul executiv a
competențelor de autoritate împuternicită să facă numiri, precum și
subdelegarea competențelor respective de către acesta, și să exercite el însuși
aceste competențe sau să le delege unuia dintre membrii săi sau unui alt membru
al personalului întreprinderii comune ECSEL decât directorul executiv.
3.           Consiliul director adoptă
normele de punere în aplicare a Statutului funcționarilor și a Regimului
aplicabil celorlalți agenți, în conformitate cu articolul 110 din Statutul
funcționarilor.
4.           Resursele de personal sunt
stabilite în schema de personal a întreprinderii comune ECSEL, care indică
numărul de posturi temporare pe grupe de funcții și pe grade, precum și numărul
de agenți contractuali exprimat în echivalent normă întreagă, în conformitate
cu bugetul anual.
5.           Personalul întreprinderii
comune ECSEL este format din agenți temporari și agenți contractuali.
6.           Toate costurile de personal
sunt suportate de întreprinderea comună ECSEL.
Articolul 7
Experți naționali detașați și stagiari
1.           Întreprinderea comună ECSEL
poate recurge la experți naționali detașați și la stagiari, care nu sunt
angajați ai săi. Numărul de experți naționali detașați, exprimat în echivalent
normă întreagă, se adaugă la resursele de personal menționate la articolul 6
alineatul (4), în conformitate cu bugetul anual.
2.           Consiliul director adoptă o
decizie care stabilește normele privind detașarea experților naționali la
întreprinderea comună ECSEL și recurgerea la stagiari.
Articolul 8
Privilegii și imunități
Protocolul privind privilegiile și imunitățile
Uniunii Europene se aplică întreprinderii comune ECSEL și personalului
acesteia.
Articolul 9
Răspunderea întreprinderii comune ECSEL
1.           Răspunderea contractuală a
întreprinderii comune ECSEL este reglementată de dispozițiile contractuale
relevante și de legislația aplicabilă acordului, deciziei sau contractului în
cauză.
2.           În ceea ce privește
răspunderea necontractuală, întreprinderea comună ECSEL repară orice prejudiciu
cauzat de personalul său în exercițiul funcțiunii, în conformitate cu
principiile generale comune legislațiilor statelor membre.
3.           Orice plată efectuată de
întreprinderea comună ECSEL în temeiul răspunderii menționate la alineatele (1)
și (2), precum și costurile și cheltuielile aferente se consideră cheltuieli
ale întreprinderii comune ECSEL și sunt suportate din resursele acesteia.
4.           Întreprinderea comună ECSEL
este singura responsabilă pentru îndeplinirea obligațiilor sale.
Articolul 10
 Competența Curții de Justiție și legislația aplicabilă
1.           Curtea de Justiție este
competentă conform condițiilor prevăzute în tratat, precum și în următoarele
cazuri:
(a)         
în orice litigiu dintre membrii întreprinderii
comune ECSEL privind obiectul prezentului regulament;
(b)         
în temeiul oricărei clauze de arbitraj prevăzute în
acordurile, deciziile și contractele încheiate de întreprinderea comună ECSEL;
(c)         
în litigii privind compensarea daunelor cauzate de
personalul întreprinderii comune ECSEL în exercitarea atribuțiilor sale;
(d)         
în orice litigiu dintre întreprinderea comună ECSEL
și personalul acesteia, în limitele și condițiile prevăzute de Statutul funcționarilor
și de Regimul aplicabil celorlalți agenți ai Uniunii Europene.
2.           În ceea ce privește orice
chestiune care implică o țară asociată, se aplică dispozițiile specifice ale
acordurilor relevante.
3.           În ceea ce privește orice
chestiune nereglementată de prezentul regulament sau de legislația Uniunii, se
aplică legislația statului în care este situat sediul întreprinderii comune
ECSEL.
Articolul 11
Evaluare
1.           Până la 31 decembrie 2017,
Comisia va efectua o evaluare intermediară a întreprinderii comune ECSEL, care
va determina, în special, nivelul de participare și contribuția la acțiuni
indirecte a membrilor privați și a entităților lor constituente, dar și a altor
entități juridice. Comisia va comunica concluziile acestei evaluării împreună
cu observațiile sale Parlamentului European și Consiliului până la 30 iunie
2018.
2.           În urma concluziilor
evaluării intermediare menționate la alineatul (1), Comisia poate acționa în
conformitate cu articolul 4 alineatul (6) sau poate lua orice alte măsuri
adecvate.
3.           În termen de șase luni de la
lichidarea întreprinderii comune ECSEL, dar nu mai târziu de doi ani de la
declanșarea procedurii de lichidare menționate la clauza 26 din statut, Comisia
va efectua o evaluare finală a întreprinderii comune ECSEL. Rezultatele
evaluării finale vor fi prezentate Parlamentului European și Consiliului.
Articolul 12
Descărcare de gestiune
1.           Descărcarea de gestiune
pentru execuția bugetului în ceea ce privește contribuția Uniunii la
întreprinderea comună ECSEL face parte din descărcarea de gestiune acordată
Comisiei de către Parlamentul European la recomandarea Consiliului în
conformitate cu procedura prevăzută la articolul 319 din tratat.
2.           Întreprinderea comună ECSEL
cooperează pe deplin cu instituțiile implicate în procedura de descărcare de
gestiune și furnizează orice informații suplimentare necesare. În acest
context, i se poate solicita întreprinderii comune ECSEL să fie reprezentată în
cadrul reuniunilor cu instituțiile sau organismele relevante și să acorde
asistență ordonatorului de credite delegat al Comisiei.
Articolul 13
Audituri ex-post
1.           Auditurile ex-post ale
cheltuielilor referitoare la acțiunile indirecte se efectuează de către
întreprinderea comună ECSEL în conformitate cu articolul 23 din Regulamentul
(UE) nr. ... [Programul-cadru Orizont 2020], ca parte a acțiunilor indirecte
ale Programului-cadru Orizont 2020.
2.           Din motive de coerență,
Comisia poate decide să efectueze auditurile menționate la alineatul (1).
Articolul 14
Protecția intereselor financiare ale Uniunii
1.           Fără a aduce atingere clauzei
22 alineatul (4) din statut, întreprinderea comună ECSEL acordă personalului
Comisiei și altor persoane autorizate de aceasta, precum și Curții de Conturi,
acces la amplasamentele și localurile sale, precum și la toate informațiile,
inclusiv la cele în format electronic, necesare pentru efectuarea auditurilor.
2.           Oficiul European de Luptă
Antifraudă (OLAF) poate efectua investigații, inclusiv controale și inspecții
la fața locului, în conformitate cu dispozițiile și procedurile stabilite de
Regulamentul (CE) nr. 1073/1999 al Parlamentului European și al Consiliului din
25 mai 1999 privind investigațiile efectuate de Oficiul European de Luptă
Antifraudă (OLAF)[28]
și de Regulamentul (Euratom, CE) nr. 2185/96 al Consiliului din 11 noiembrie
1996 privind controalele și inspecțiile la fața locului efectuate de Comisie în
scopul protejării intereselor financiare ale Comunităților Europene împotriva
fraudei și a altor abateri[29],
pentru a stabili dacă au avut loc fraude, acte de corupție sau orice alte
activități ilegale care afectează interesele financiare ale Uniunii în legătură
cu un acord, o decizie sau un contract finanțat în temeiul prezentului
regulament.
3.           Fără a aduce atingere
alineatelor (1) și (2), acordurile, deciziile și contractele rezultând din
punerea în aplicare a prezentului regulament trebuie să conțină dispoziții care
împuternicesc în mod expres Comisia, întreprinderea comună ECSEL, Curtea de
Conturi și OLAF să efectueze astfel de audituri și investigații în conformitate
cu competențele lor.
4.           Întreprinderea comună ECSEL
asigură protecția adecvată a intereselor financiare ale membrilor săi,
efectuând sau comandând controale interne și externe corespunzătoare.
5.           Întreprinderea comună ECSEL
aderă la Acordul interinstituțional din 25 mai 1999 dintre Parlamentul
European, Consiliu și Comisie privind investigațiile interne desfășurate de
OLAF[30].
Întreprinderea comună ECSEL adoptă măsurile necesare pentru facilitarea
investigațiilor interne desfășurate de OLAF.
Articolul 15
Confidențialitate
Fără a aduce atingere articolului 16,
întreprinderea comună ECSEL asigură protecția informațiilor sensibile a căror
divulgare ar putea dăuna intereselor membrilor săi sau ale participanților la
activitățile sale.
Articolul 16
Transparență
1.           În ceea ce privește
documentele deținute de întreprinderea comună ECSEL, se aplică Regulamentul
(CE) nr. 1049/2001 al Parlamentului European și al Consiliului din 30 mai
2001 privind accesul public la documentele Parlamentului European, ale Consiliului
și ale Comisiei[31].
2.           Consiliul director al
întreprinderii comune ECSEL poate adopta modalitățile practice de punere în
aplicare a Regulamentului (CE) nr. 1049/2001.
3.           Fără a aduce atingere
articolului 10, deciziile luate de întreprinderea comună ECSEL în temeiul
articolului 8 din Regulamentul (CE) nr. 1049/2001 pot face obiectul unei
plângeri către Ombudsman, în condițiile stabilite de articolul 228 din tratat.
Articolul 17
Norme de participare și diseminare
În ceea ce privește acțiunile finanțate de
întreprinderea comună ECSEL, se aplică Regulamentul (UE) nr. … [Norme de
participare și diseminare pentru Programul Orizont 2020]. În conformitate cu
regulamentul respectiv, întreprinderea comună ECSEL este considerată organism
de finanțare și în această calitate asigură sprijin financiar pentru acțiuni
indirecte, astfel cum prevede clauza 1 litera (a) din statut.
Articolul 18
Sprijin din partea statului gazdă
Între întreprinderea comună ECSEL și statul în
care este situat sediul acesteia se poate încheia un acord administrativ cu
privire la privilegii și imunități, precum și la alte forme de sprijin care
trebuie furnizat întreprinderii comune de către statul respectiv.
Articolul 19
Abrogare și dispoziții tranzitorii
1.           Regulamentul (CE) nr. 72/2008
și Regulamentul (CE) nr. 74/2008 se abrogă de la data intrării în vigoare a
prezentului regulament.
2.           Fără a aduce atingere
alineatului (1), acțiunile inițiate în temeiul Regulamentelor (CE) nr. 72/2008
și (CE) nr. 74/2008 și planurile anuale de punere în aplicare adoptate în
temeiul regulamentelor respective continuă să fie reglementate de aceste
regulamente, până la finalizarea lor. 
3.           Pe lângă contribuțiile menționate
la articolul 3 alineatul (1) și la articolul 4 alineatul (2), trebuie plătite
următoarele contribuții la costurile administrative ale întreprinderii comune
ECSEL pe perioada 2014-2017 pentru finalizarea acțiunilor lansate în temeiul
Regulamentelor (CE) nr. 72/2008 și (CE) nr. 74/2008: 2 050 000 EUR de
către Uniune, 1 430 000 EUR de către asociația AENEAS și 975 000
EUR de către asociația ARTEMISIA.
Evaluarea intermediară menționată la articolul 11
alineatul (1) include o evaluare finală a întreprinderilor comune ENIAC și
ARTEMIS în temeiul Regulamentelor (CE) nr. 72/2008 și (CE) nr. 74/2008.
4.           Directorului executiv numit
în baza Regulamentului (CE) nr. 72/2008 i se atribuie, pentru perioada rămasă
din mandatul său, funcțiile de director executiv al întreprinderii comune ECSEL
prevăzute de prezentul regulament, cu efect de la data intrării în vigoare a
prezentului regulament. Celelalte condiții ale contractului directorului
executiv rămân neschimbate.
5.           Dacă directorul executiv
numit în conformitate cu alineatul (4) este la primul său mandat, acesta va fi
numit pentru perioada rămasă din mandatul său, cu posibilitatea de prelungire a
mandatului cu până la 4 ani conform clauzei 8 alineatul (4) din statut. Dacă
directorul executiv numit în conformitate cu alineatul (4) este la al doilea
mandat, nu există posibilitatea de prelungire a mandatului. Directorul executiv
al cărui mandat a fost prelungit nu poate participa la o altă procedură de
selecție pentru același post la sfârșitul duratei cumulate a mandatelor.
6.           Contractul de muncă al
directorului executiv numit în baza Regulamentului (CE) nr. 74/2008
încetează înainte de data intrării în vigoare a prezentului regulament.
7.           Fără a aduce atingere
alineatelor (4) și (5), prezentul regulament nu afectează drepturile și
obligațiile personalului angajat în temeiul Regulamentelor (CE)
nr. 72/2008 și (CE) nr. 74/2008. Contractele de muncă ale membrilor
personalului pot fi reînnoite în temeiul prezentului regulament, în
conformitate cu Statutul funcționarilor și cu Regimul aplicabil celorlalți
agenți și respectând constrângerile bugetare ale întreprinderii comune ECSEL.
8.           Directorul executiv al
întreprinderii comune ECSEL convoacă prima reuniune a Consiliului director și a
Consiliului autorităților publice.
9.           Cu excepția cazului în care
membrii întreprinderii comune ENIAC și ai întreprinderii comune ARTEMIS convin
altfel în temeiul Regulamentelor (CE) nr. 72/2008 și (CE) nr. 74/2008, toate
drepturile și obligațiile, inclusiv activele și pasivele membrilor
întreprinderilor comune în temeiul regulamentelor menționate se transferă către
membrii întreprinderii comune ECSEL în temeiul prezentului regulament.
10.         Orice credite acordate în
temeiul Regulamentelor (CE) nr. 72/2008 și (CE) nr. 74/2008 și neutilizate
se transferă întreprinderii comune ECSEL. Orice sume datorate de asociațiile
AENEAS și ARTEMISIA pentru creditele administrative ale întreprinderilor comune
ENIAC și ARTEMIS în perioada 2008-2013 se transferă întreprinderii comune ECSEL
în conformitate cu proceduri care trebuie convenite cu Comisia.
Articolul 20
Intrare în vigoare
Prezentul regulament intră în vigoare în a
douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
ANEXĂ
STATUTUL 
ÎNTREPRINDERII COMUNE ECSEL 
1 - Sarcini
Întreprinderea comună ECSEL îndeplinește
următoarele sarcini:
(a)                   
acordă sprijin financiar pentru acțiuni indirecte
de cercetare și inovare, în principal sub formă de granturi;
(b)                   
asigură gestionarea sustenabilă a întreprinderii
comune ECSEL;
(c)                   
dezvoltă o cooperare strânsă și asigură coordonarea
cu activitățile, organismele și părțile interesate europene (în special cu
Programul Orizont 2020), naționale și transnaționale, vizând favorizarea unui
mediu inovator fertil în Europa, crearea de sinergii și îmbunătățirea
exploatării rezultatelor cercetării și inovării în domeniul componentelor și al
sistemelor electronice;
(d)                   
definește planul strategic multianual și efectuează
orice ajustări necesare ale acestuia;
(e)                   
elaborează și pune în aplicare planurile de lucru
pentru executarea planului strategic multianual;
(f)                     
lansează cereri de propuneri, evaluează propunerile
și acordă finanțare pentru acțiunile indirecte în limitele fondurilor
disponibile;
(g)                   
publică informații privind acțiunile indirecte;
(h)                   
monitorizează punerea în aplicare a acțiunilor
indirecte și gestionează acordurile sau deciziile de grant;
(i)                     
monitorizează progresul global înregistrat în
îndeplinirea obiectivelor sale;
(j)                     
desfășoară activități de informare, comunicare, exploatare
și diseminare, aplicând mutatis mutandis dispozițiile articolului 22 din
Regulamentul (UE) nr. .../2013 [Programul-cadru Orizont 2020];
(k)                   
orice alte sarcini necesare pentru atingerea
obiectivelor stabilite la articolul 2.
2 - Membri
1.           Membrii întreprinderii comune
ECSEL sunt următorii:
(a)         
Uniunea, reprezentată de Comisie,
(b)         
[Austria, Belgia, Republica Cehă, Danemarca,
Estonia, Finlanda, Franța, Germania, Grecia, Ungaria, Irlanda, Italia, Letonia,
Lituania, Luxemburg, Malta, Țările de Jos, Polonia, Portugalia, România,
Republica Slovacă, Slovenia, Spania, Suedia, Regatul Unit] și
(c)         
după acceptarea prezentului statut printr-o
scrisoare de aprobare, [asociația AENEAS, înregistrată conform legislației
franceze (număr de înregistrare 20070039), cu sediul social la Paris (Franța);
asociația ARTEMISIA, înregistrată conform legislației olandeze (număr de
înregistrare 17201341), cu sediul social la Eindhoven (Țările de Jos);
asociația EPoSS, înregistrată conform legislației ... (număr de înregistrare
...), cu sediul social la ... (…)].
2.           Țările membre ale
întreprinderii comune ECSEL sunt denumite în continuare „statele membre ECSEL”.
Fiecare stat membru ECSEL își numește reprezentanții în cadrul organismelor
întreprinderii comune ECSEL și desemnează entitatea națională sau entitățile
naționale responsabile cu îndeplinirea obligațiilor sale referitoare la
activitățile întreprinderii comune ECSEL.
3.           Statele membre ECSEL împreună
cu Comisia sunt denumite în continuare „autoritățile publice” ale
întreprinderii comune ECSEL.
4.           Asociațiile private sunt
denumite în continuare „membrii privați” ai întreprinderii comune ECSEL.
3 – Schimbări în rândul membrilor
1.           Statele membre ale Uniunii
sau țările asociate care nu sunt menționate la clauza 2 alineatul (1) litera
(b) pot deveni membre ale întreprinderii comune ECSEL după transmiterea către
Consiliul director a acceptării scrise a prezentului statut și a oricăror
dispoziții care reglementează funcționarea întreprinderii comune ECSEL.
2.           Cu condiția de a contribui la
finanțarea menționată la clauza 16 alineatul (4) în vederea atingerii
obiectivelor întreprinderii comune ECSEL prevăzute la articolul 2 și de a
accepta prezentul statut, următoarele entități pot solicita să devină membre
ale întreprinderii comune ECSEL:
(a)         
orice altă țară în afara celor menționate la
alineatul (1), care aplică politici sau programe de cercetare și inovare în
domeniul componentelor și al sistemelor electronice;
(b)         
orice altă persoană juridică ce sprijină direct sau
indirect cercetarea și inovarea într-un stat membru sau într-o țară asociată.
3.           Orice solicitare de a deveni
membru al întreprinderii comune ECSEL în conformitate cu alineatul (2) se
adresează Consiliului director. Acesta evaluează cererea, ținând seama de
relevanța și de valoarea adăugată potențială a solicitantului în ceea ce privește
îndeplinirea obiectivelor întreprinderii comune ECSEL. Consiliul director
decide ulterior cu privire la cerere.
4.           Orice membru se poate retrage
din întreprinderea comună ECSEL. Retragerea devine efectivă și irevocabilă după
șase luni de la data notificării sale către ceilalți membri fondatori. Din acel
moment, fostul membru este eliberat de orice obligații, altele decât cele
aprobate sau asumate de întreprinderea comună ECSEL înainte de notificarea
retragerii.
5.           Calitatea de membru al
întreprinderii comune ECSEL nu poate fi transferată unui terț fără acordul
prealabil al Consiliului director.
6.           Imediat după producerea unei
schimbări în rândul membrilor în conformitate cu prezenta clauză,
întreprinderea comună ECSEL publică pe site-ul său o listă actualizată a
membrilor, împreună cu data la care schimbarea respectivă devine efectivă.
4 - Organizarea întreprinderii comune ECSEL
Organismele întreprinderii comune ECSEL sunt
următoarele:
(a)                   
Consiliul director;
(b)                   
Directorul executiv;
(c)                   
Consiliul autorităților publice;
(d)                   
Consiliul membrilor privați.
5 - Componența Consiliului director
Consiliul director este format din
reprezentanții membrilor întreprinderii comune ECSEL.
Fiecare membru al întreprinderii comune ECSEL
își desemnează reprezentanții și un șef de delegație care deține drepturile de
vot ale membrului respectiv în Consiliul director.
6 - Funcționarea Consiliului director
1.           Drepturile de vot sunt
distribuite după cum urmează: 1/3 pentru membrii privați în mod colectiv, 1/3
pentru Comisie și 1/3 pentru statele membre ECSEL în mod colectiv. Membrii
depun toate eforturile pentru a ajunge la un consens. În lipsa unui consens,
Consiliul director adoptă deciziile cu o majoritate de cel puțin 75 % din
totalul voturilor în care sunt incluse voturile membrilor care nu sunt prezenți.
În primele două exerciții financiare, drepturile
de vot ale statelor membre ECSEL se repartizează după cum urmează: un procent
pentru fiecare stat membru ECSEL; procentele rămase se distribuie anual statelor
membre ECSEL proporțional cu contribuția lor financiară efectivă din ultimii
doi ani care include contribuțiile la întreprinderile comune ENIAC și ARTEMIS.
Pentru următoarele exerciții financiare, distribuția drepturilor de vot ale
statelor membre ECSEL se stabilește anual, proporțional cu fondurile efectiv
alocate de acestea acțiunilor indirecte în ultimele două exerciții financiare.
Drepturile de vot ale membrilor privați se
distribuie în mod egal între asociațiile private, cu excepția cazului în care
Consiliul membrilor privați decide altfel.
Drepturile de vot ale unui nou membru al
întreprinderii comune ECSEL, care nu este un stat membru sau o țară asociată,
se stabilesc de către Consiliul director înainte ca membrul respectiv să adere
la întreprinderea comună ECSEL.
2.           Consiliul director alege un
președinte pentru o perioadă de cel puțin un an.
3.           Consiliul director ține
ședințe ordinare de cel puțin două ori pe an. Acesta poate ține ședințe
extraordinare la cererea Comisiei, a unei majorități a reprezentanților
statelor membre ECSEL, a unei majorități a membrilor privați, a președintelui
sau a directorului executiv în conformitate cu clauza 16 alineatul (5).
Ședințele Consiliului director sunt convocate de președinte și au loc, de
regulă, la sediul întreprinderii comune ECSEL.
Cvorumul Consiliului director este constituit de
Comisie, membrii privați și cel puțin trei șefi de delegații ale statelor
membre ECSEL.
Directorul executiv are dreptul de a lua parte la
deliberări, dar nu are drept de vot.
Consiliul director poate invita, de la caz la caz,
și alte persoane, în special reprezentanți ai autorităților regionale ale UE,
să participe la ședințele sale în calitate de observatori.
Reprezentanții membrilor întreprinderii comune
ECSEL nu sunt personal răspunzători pentru acțiunile întreprinse în calitate de
reprezentanți în Consiliului director.
Consiliul director adoptă propriul regulament
intern.
7 - Sarcinile Consiliului director
1.           Consiliul director deține
responsabilitatea globală pentru orientarea strategică și operațiunile
întreprinderii comune ECSEL și supraveghează punerea în aplicare a
activităților acesteia.
2.           Consiliul director
îndeplinește în special următoarele sarcini:
(a)         
evaluează, acceptă sau respinge candidaturile
noilor membri în conformitate cu clauza 3 alineatul (3);
(b)         
decide cu privire la retragerea calității de membru
al întreprinderii comune ECSEL în cazul oricărui membru care nu își
îndeplinește obligațiile;
(c)         
adoptă normele financiare ale întreprinderii comune
ECSEL în conformitate cu articolul 5;
(d)         
adoptă bugetul anual al întreprinderii comune
ECSEL, inclusiv schema de personal care indică numărul de posturi temporare pe
grupe de funcții și pe grade și numărul de agenți contractuali și de experți
naționali detașați, exprimat în echivalent normă întreagă;
(e)         
exercită competențele de autoritate împuternicită
să facă numiri în ceea ce privește personalul în conformitate cu articolul 6
alineatul (2);
(f)           
numește sau demite directorul executiv, prelungește
mandatul acestuia, îi oferă îndrumare și îi monitorizează performanțele;
(g)         
aprobă structura organizatorică a biroului de
programe prevăzută la clauza 9 alineatul (5), la recomandarea directorului
executiv;
(h)         
adoptă planul strategic multianual menționat la
clauza 21 alineatul (1);
(i)           
adoptă planul de lucru și estimarea cheltuielilor
aferente, menționate la clauza 21 alineatul (2);
(j)           
aprobă conturile anuale;
(k)         
aprobă raportul anual de activitate, inclusiv
cheltuielile aferente, menționat la clauza 22 alineatul (1);
(l)           
asigură, după caz, înființarea unei capacități
interne de audit a întreprinderii comune ECSEL;
(m)       
stabilește politica de comunicare a întreprinderii
comune ECSEL la recomandarea directorului executiv;
(n)         
după caz, stabilește norme de punere în aplicare în
temeiul articolului 6 alineatul (3);
(o)         
după caz, stabilește norme privind detașarea
experților naționali la întreprinderea comună ECSEL și recurgerea la stagiari,
în temeiul articolului 7 alineatul (2);
(p)         
după caz, înființează grupuri consultative, pe
lângă organismele întreprinderii comune ECSEL;
(q)         
după caz, prezintă Comisiei orice solicitare de
modificare a prezentului regulament propusă de un membru al întreprinderii
comune ECSEL;
(r)          
este responsabil pentru orice sarcină nealocată în
mod specific unuia dintre organismele întreprinderii comune ECSEL; poate
atribui astfel de sarcini unuia dintre organisme.
8 – Numirea, demiterea sau prelungirea
mandatului directorului executiv 
1.           Directorul executiv este
numit de Consiliul director dintr-o listă de candidați propusă de Comisie, în
urma unei proceduri de selecție deschise și transparente. Comisia asigură și
reprezentarea celorlalți membri ai întreprinderii comune ECSEL în cadrul
procedurii de selecție, după caz.
În special în stadiul de preselecție al procedurii
de selecție se asigură o reprezentare corespunzătoare a celorlalți membri ai
întreprinderii comune ECSEL. În acest scop, statele membre ECSEL și membrii
privați numesc de comun acord un reprezentant, precum și un observator în
numele Consiliului director.
2.           Directorul executiv este
membru al personalului și este angajat în calitate de agent temporar al
întreprinderii comune ECSEL în temeiul articolului 2 litera (a) din Regimul
aplicabil celorlalți agenți ai Uniunii.
Pentru încheierea contractului directorului
executiv, întreprinderea comună ECSEL este reprezentată de președintele
Consiliului de conducere.
3.           Durata mandatului
directorului executiv este de trei ani. La sfârșitul acestei perioade, Comisia,
asociind statele membre ECSEL și membrii privați, după caz, efectuează o
evaluare a performanțelor directorului executiv și a sarcinilor și misiunilor
viitoare ale întreprinderii comune ECSEL.
4.           La propunerea Comisiei care ține
seama de evaluarea menționată la alineatul (3), Consiliul director poate
prelungi o singură dată mandatul directorului executiv cu cel mult patru ani.
5.           Directorul executiv al cărui
mandat a fost prelungit nu mai poate participa la o altă procedură de selecție
pentru același post la sfârșitul duratei cumulate a mandatelor.
6.           Directorul executiv poate fi
demis numai prin decizie a Consiliului director, la propunerea Comisiei care
asociază statele membre ECSEL și membrii privați, după caz. 
9 - Sarcinile directorului executiv
1.           Directorul executiv este
responsabilul principal pentru gestionarea cotidiană a întreprinderii comune
ECSEL în conformitate cu deciziile Consiliului director.
2.           Directorul executiv este
reprezentantul legal al întreprinderii comune ECSEL. Acesta răspunde în fața
Consiliului director.
3.           Directorul executiv execută
bugetul întreprinderii comune ECSEL.
4.           Directorul executiv îndeplinește,
în special, următoarele sarcini în mod independent:
(a)         
consolidează și înaintează spre adoptare
Consiliului director proiectul de plan strategic multianual compus din agenda
strategică multianuală de cercetare și de inovare propusă de Consiliul
membrilor privați și perspectivele financiare multianuale venite furnizate de
autoritățile publice;
(b)         
pregătește și înaintează spre adoptare Consiliului
director proiectul de buget anual, inclusiv schema de personal aferentă, care
indică numărul de posturi temporare în fiecare grad și grupă de funcții, precum
și numărul de agenți contractuali și de experți naționali detașați, exprimat în
echivalent normă întreagă;
(c)         
consolidează și înaintează spre adoptare
Consiliului director proiectul de plan de lucru, inclusiv sfera cererilor de
propuneri necesare pentru punerea în aplicare a planului de activități de
cercetare și inovare propus de Consiliul membrilor privați, precum și estimarea
cheltuielilor aferente propusă de autoritățile publice;
(d)         
înaintează Consiliului director spre aprobare
bilanțul anual;
(e)         
pregătește și înaintează Consiliului director spre
aprobare raportul anual de activitate, inclusiv cheltuielile aferente;
(f)           
semnează acordurile sau deciziile de grant;
(g)         
semnează contractele de achiziții publice;
(h)         
pune în aplicare politica de comunicare a
întreprinderii comune ECSEL;
(i)           
organizează, conduce și supraveghează operațiunile
și personalul întreprinderii comune ECSEL în limitele delegării decise de
Consiliului director, prevăzută la articolul 6 alineatul (2);
(j)           
înființează și asigură funcționarea unui sistem de
control intern eficace și eficient și raportează Consiliului director orice
modificare semnificativă adusă acestuia;
(k)         
asigură efectuarea evaluării și a gestionării
riscurilor;
(l)           
ia orice alte măsuri necesare pentru evaluarea
progreselor realizate de întreprinderea comună ECSEL în direcția îndeplinirii
obiectivelor sale prevăzute la articolul 2;
(m)       
îndeplinește orice alte sarcini care îi sunt
încredințate sau delegate de Consiliul director.
5.           Directorul executiv
înființează un birou de programe pentru îndeplinirea, sub răspunderea sa, a
tuturor sarcinilor de sprijin care decurg din prezentul regulament. Biroul de
programe se compune din personalul întreprinderii comune ECSEL și îndeplinește,
în special, următoarele sarcini:
(a)         
acordă sprijin în înființarea și gestionarea unui
sistem contabil adecvat, în conformitate cu normele financiare ale
întreprinderii comune ECSEL;
(b)         
gestionează cererile de propuneri prevăzute în
planul de lucru și administrează acordurile sau decizii de grant;
(c)         
asigură membrilor și celorlalte organisme ale
întreprinderii comune ECSEL toate informațiile și tot sprijinul necesar pentru
îndeplinirea sarcinilor acestora și răspunde cererilor lor specifice;
(d)         
asigură funcția de secretariat pentru organismele
întreprinderii comune ECSEL și oferă sprijin oricărui grup consultativ înființat
de Consiliul director. 
10 - Componența Consiliului autorităților
publice
Consiliul autorităților publice este format
din reprezentanți ai autorităților publice ale întreprinderii comune ECSEL.
Fiecare autoritate publică își desemnează
reprezentanții și un șef de delegație care are drept de vot în Consiliul
autorităților publice.
11 - Funcționarea Consiliului autorităților
publice
1.           Drepturile de vot în Consiliu
autorităților publice se atribuie anual autorităților publice, proporțional cu
contribuția lor financiară la activitățile întreprinderii comune ECSEL pentru
anul respectiv, în conformitate cu clauza 18 alineatul (4), cu o limită
superioară pentru fiecare membru de 50% din totalul drepturilor de vot în
Consiliul autorităților publice.
Dacă mai puțin de trei state membre ECSEL au
comunicat directorului executiv contribuția lor financiară în conformitate cu
clauza 18 alineatul (4), Comisia deține 50% din drepturile de vot, iar restul
de 50% se distribuie în mod egal între statele membre ECSEL.
Autoritățile publice depun toate eforturile pentru
a ajunge la un consens. În lipsa unui consens, Consiliul autorităților publice
adoptă deciziile cu o majoritate de cel puțin 75 % din totalul voturilor
în care sunt incluse voturile statelor membre ECSEL care nu sunt prezente.
Fiecare autoritate publică are drept de veto cu
privire la toate aspectele referitoare la utilizarea contribuției sale la
întreprinderea comună ECSEL.
2.           Consiliul autorităților
publice alege un președinte pentru o perioadă de cel puțin un an.
3.           Consiliul autorităților
publice ține ședințe ordinare cel puțin de două ori pe an. Acesta poate ține
ședințe extraordinare la cererea Comisiei, a unei majorități a reprezentanților
statelor membre ECSEL sau a președintelui. Ședințele Consiliului autorităților
publice sunt convocate de președinte și au loc, de regulă, la sediul
întreprinderii comune ECSEL.
Cvorumul Consiliului autorităților publice este
constituit de Comisie și cel puțin trei șefi de delegații ale statelor membre
ECSEL.
Directorul executiv are dreptul de a lua parte la
deliberări, dar nu are drept de vot.
Orice stat membru sau țară asociată care nu este
membru al întreprinderii comune ECSEL poate participa la Consiliul
autorităților publice în calitate de observator. Observatorii primesc toate
documentele relevante și își pot exprima părerea cu privire la orice decizie
luată de Consiliul autorităților publice.
Consiliul autorităților publice poate desemna
grupuri de lucru, dacă este necesar, sub coordonarea generală a uneia sau mai
multor autorități publice.
Consiliul autorităților publice adoptă propriul
regulament de procedură.
12 - Sarcinile Consiliului autorităților
publice
Consiliul autorităților publice:
(a)                   
se asigură că principiile echității și
transparenței sunt corect aplicate în alocarea de fonduri publice
participanților la acțiuni indirecte;
(b)                   
aprobă regulamentul de procedură pentru cererile de
propuneri și pentru evaluarea, selectarea și monitorizarea acțiunilor
indirecte;
(c)                   
aprobă lansarea cererilor de propuneri în
conformitate cu planul de lucru;
(d)                   
clasifică propunerile pe baza criteriilor de selecție
și de atribuire și luând în considerare contribuția lor la îndeplinirea
obiectivelor cererii și sinergiile cu prioritățile naționale;
(e)                   
decide cu privire la alocarea finanțării publice
pentru propunerile selectate în limitele bugetului disponibil, ținând seama de
verificările efectuate în conformitate cu clauza 18 alineatul (5) Această
decizie este obligatorie pentru statele membre ECSEL fără alte proceduri de
evaluare sau de selecție
13
- Componența Consiliului membrilor privați
Consiliul membrilor privați este format din
reprezentanții membrilor privați ai întreprinderii comune ECSEL.
Fiecare membru privat își desemnează
reprezentanții și un șef de delegație care are drept de vot în Consiliul
membrilor privați.
14 - Funcționarea Consiliului membrilor
privați
1.           Consiliul membrilor privați
se reunește cel puțin de două ori pe an.
2.           Consiliul membrilor privați
poate desemna grupuri de lucru, dacă este necesar, sub coordonarea generală a
unuia sau mai multor membri.
3.           Consiliul membrilor privați
își alege președintele.
4.           Consiliul membrilor privați
adoptă propriul regulament de procedură.
15 - Sarcinile Consiliului membrilor
privați
Consiliul membrilor privați:
(a)                   
elaborează și actualizează cu regularitate agenda
strategică multianuală de cercetare și inovare menționată la clauza 21 alineatul
(1) în vederea îndeplinirii obiectivelor întreprinderii comune ECSEL prevăzute
la articolul 2;
(b)                   
elaborează în fiecare an planul de activități de
cercetare și inovare pentru anul următor, ca bază pentru cererile de propuneri
menționate la clauza 21 alineatul (2);
(c)                   
prezintă directorului executiv proiectul de agendă
strategică multianuală de cercetare și inovare și proiectul anual de plan de
activități de cercetare și inovare în termenele stabilite de Consiliul
director;
(d)                   
organizează un forum consultativ al părților
interesate deschis tuturor părților publice și private interesate în domeniul
componentelor și al sistemelor electronice, pentru a le informa și a obține
reacții cu privire la proiectul de agendă strategică multianuală de cercetare
și inovare și la proiectul de plan de activități de cercetare și inovare pentru
un anumit an.
16 - Surse de finanțare
1.           Întreprinderea comună ECSEL
este finanțată în comun de către membrii săi prin contribuții financiare
plătite în tranșe și contribuții în natură constând din costurile suportate de
membrii privați sau de entităților lor constituente pentru punerea în aplicare
a acțiunilor indirecte care nu sunt rambursate de întreprinderea comună ECSEL.
2.           Costurile administrative ale întreprinderii comune ECSEL nu depășesc 39
420 000 EUR și sunt acoperite de contribuțiile financiare menționate
pentru Uniune la articolul 3 alineatul (1), în valoare de maximum 15 255 000
EUR, pentru membrii privați la articolul 4 alineatul (2), în valoare de maximum
19 710 000 EUR, și pentru finalizarea acțiunilor lansate în temeiul
Regulamentelor (CE) nr. 72/2008 și (CE) nr. 74/2008 la articolul 19
alineatul (2). Dacă o parte din contribuția pentru costurile administrative nu
se utilizează, aceasta poate fi pusă la dispoziție pentru acoperirea costurilor
operaționale ale întreprinderii comune ECSEL.
3.           Costurile operaționale ale
întreprinderii comune ECSEL sunt acoperite:
(a)         
printr-o contribuție financiară a Uniunii;
(b)         
prin contribuții financiare ale statelor membre
ECSEL;
(c)         
prin contribuții în natură ale membrilor privați
sau ale întreprinderilor lor constituente, constând din costurile suportate de
aceștia pentru punerea în aplicare a acțiunilor indirecte, din care se scad
contribuțiile întreprinderii comune ECSEL, ale statelor membre ECSEL și orice
alte contribuții ale Uniunii la aceste costuri. 
4.           Resursele întreprinderii
comune ECSEL înscrise în bugetul său se compun din următoarele contribuții:
(a)         
contribuțiile financiare ale membrilor la costurile
administrative;
(b)         
contribuțiile financiare ale membrilor la costurile
operaționale, inclusiv cele ale statelor membre ECSEL care însărcinează
întreprinderea comună ECSEL în conformitate cu clauza 17 alineatul (1); 
(c)         
orice venituri generate de întreprinderea comună
ECSEL;
(d)         
orice alte contribuții financiare, resurse și
venituri.
Orice dobândă produsă de contribuțiile plătite
întreprinderii comune ECSEL este considerată venit al acesteia.
5.           Dacă un membru al
întreprinderii comune ECSEL nu își îndeplinește angajamentele privind
contribuția financiară convenită, directorul executiv consemnează acest lucru
și stabilește un termen rezonabil pentru remedierea acestei situații. Dacă
situația nu este remediată în termenul respectiv, directorul executiv convoacă
o reuniune a Consiliului director pentru a decide dacă membrul care nu și-a
îndeplinit obligațiile trebuie revocat sau dacă trebuie luate alte măsuri până
la îndeplinirea obligațiilor de către acesta.
6.           Toate resursele și
activitățile întreprinderii comune ECSEL sunt destinate îndeplinirii
obiectivelor prevăzute la articolul 2.
7.           Întreprinderea comună ECSEL
este proprietara tuturor activelor pe care le generează sau care îi sunt
transferate în vederea îndeplinirii obiectivelor prevăzute la articolul 2.
8.           Cu excepția situației de
lichidare a întreprinderii comune ECSEL în temeiul clauzei 26, venitul
excedentar în raport cu cheltuielile nu se plătește membrilor întreprinderii
comune ECSEL.
17 - Contribuțiile statelor membre ECSEL
1.           Statele membre ECSEL pot
însărcina întreprinderea comună ECSEL cu implementarea contribuțiilor lor
destinate participanților la acțiuni indirecte, prin intermediul acordurilor de
grant cu participanții încheiate de întreprinderea comună ECSEL. Acestea pot
însărcina întreprinderea comună ECSEL și cu plata contribuțiilor lor destinate
participanților sau pot efectua ele însele plățile, pe baza verificărilor
executate de întreprinderea comună ECSEL. 
2.           Dacă un stat membru ECSEL nu
însărcinează întreprinderea comună ECSEL în conformitate cu alineatul (1),
acesta ia toate măsurile necesare pentru a stabili propriile sale acorduri de
grant în termene similare cu cele ale acordurilor de grant ale întreprinderii
comune ECSEL și astfel încât acestea să îndeplinească condițiile de
eligibilitate a costurilor definite de Regulamentul (UE) nr. ... [Normele de
participare și diseminare pentru Programul Orizont 2020]. Verificarea
eligibilității costurilor efectuată de întreprinderea comună ECSEL, menționată
la clauza 18 alineatul (7), poate fi utilizată de statul membru ECSEL în cadrul
propriului său proces de plată.
3.           Modalitățile de cooperare
dintre statele membre ECSEL și întreprinderea comună ECSEL se stabilesc
printr-un acord administrativ încheiat între entitățile desemnate în acest scop
de statele membre ECSEL și întreprinderea comună ECSEL. 
4.           Atunci când statele membre
ECSEL însărcinează întreprinderea comună ECSEL în conformitate cu alineatul
(1), acordurile administrative menționate la alineatul (3) se completează cu
acorduri anuale între entitățile desemnate în acest scop de statele membre ECSEL
și întreprinderea comună ECSEL, care stabilesc termenii și condițiile contribuției
financiare a statelor membre ECSEL la întreprinderea comună ECSEL. 
5.           Statele membre, țările
asociate și țările terțe care nu sunt membre ale întreprinderii comune ECSEL
pot încheia acorduri similare cu întreprinderea comună ECSEL.
18 - Finanțarea acțiunilor indirecte
1.           Întreprinderea comună ECSEL
sprijină acțiunile indirecte prin intermediul cererilor de propuneri deschise
și concurențiale și al alocării de fonduri publice în limitele bugetului
disponibil. Orice sprijin public în temeiul prezentei inițiative nu aduce
atingere normelor procedurale si materiale privind ajutoarele de stat. 
2.           Contribuția financiară a
autorităților publice este cea menționată la clauza 16 alineatul (3) litera (a)
și la clauza 16 alineatul (3) litera (b) și se plătește participanților la acțiunile
indirecte cu titlu de rambursare a costurilor eligibile. Contribuția publică
totală pentru o acțiune dată nu depășește limitele prevăzute în Regulamentul
(UE) nr. ... [Normele de participare și diseminare pentru Programul Orizont
2020]. 
3.           Criteriile de eligibilitate
pentru finanțarea din partea Uniunii sunt stabilite de Regulamentul (UE) nr. …
[Normele de participare și diseminare pentru Programul Orizont 2020].
Criteriile specifice de eligibilitate pentru
finanțarea din partea statelor membre ECSEL pot fi determinate de autoritățile
naționale competente în materie de finanțare și se includ în planul de lucru.
4.           Autoritățile publice comunică
directorului executiv angajamentele lor financiare rezervate fiecărei cereri de
propuneri care trebuie inclusă în planul de lucru și, după caz, în conformitate
cu clauza 17 alineatul (1), în timp util pentru elaborarea proiectului de buget
al întreprinderii comune ECSEL, ținând seama de domeniul activităților de
cercetare și inovare cuprinse în planul de lucru. 
5.           Directorul executiv verifică
eligibilitatea candidaților la finanțare din partea Uniunii, iar statele membre
ECSEL verifică eligibilitatea candidaților proprii conform unor criterii de
finanțare naționale predeterminate și comunică rezultatele directorului
executiv. 
6.           Pe baza verificărilor menționate
la alineatul (5), directorul executiv întocmește lista propusă a acțiunilor
indirecte care urmează să fie reținute pentru finanțare, detaliată pe
candidați, și o transmite Consiliului autorităților publice care decide cu
privire la alocarea maximă a finanțării publice în conformitate cu clauza 12
litera (e) și mandatează directorul executiv să stabilească acorduri cu
participanții respectivi.
7.           Întreprinderea comună ECSEL
ia toate măsurile necesare, inclusiv verificarea eligibilității costurilor,
pentru plata finanțării publice către participanții respectivi în conformitate
cu acordurile prevăzute la clauza 17 alineatele (3) și (4).
8.           Statele membre ECSEL nu
solicită monitorizare și raportare tehnică suplimentară față de cea solicitată
de întreprinderea comună ECSEL.
19 - Angajamente financiare
Angajamentele financiare ale întreprinderii
comune ECSEL nu depășesc valoarea resurselor financiare disponibile sau alocate
de către membri pentru bugetul său.
20 - Exercițiul financiar
Exercițiul financiar începe la 1 ianuarie și
se încheie la 31 decembrie.
21 - Planificarea operațională și
financiară
1.           Planul strategic multianual
indică strategia și planurile de îndeplinire a obiectivelor întreprinderii
comune ECSEL prevăzute la articolul 2, sub forma agendei strategice multianuale
de cercetare și inovare elaborată de Consiliul membrilor privați și a
perspectivelor financiare multianuale elaborate de autoritățile publice. Acesta
trebuie să identifice prioritățile în materie de cercetare și inovare, în
vederea dezvoltării și a adoptării de competențe-cheie pentru componentele și
sistemele electronice din diferite domenii de aplicare, pentru a consolida
competitivitatea europeană și a contribui la crearea de noi piețe și noi
aplicații societale. Planul trebuie revizuit periodic, conform evoluției
necesităților industriei din Europa.
2.           Directorul executiv transmite
Consiliului director spre adoptare un proiect de plan de lucru anual sau multianual,
care cuprinde planul de activități de cercetare și inovare, activitățile
administrative și estimarea cheltuielilor aferente. 
3.           Planul de lucru se adoptă
până la sfârșitul anului precedent implementării sale. Acesta este pus la dispoziția
publicului.
4.           Directorul executiv
elaborează proiectul de buget anual pentru anul următor și îl transmite
Consiliului director spre adoptare.
5.           Bugetul anual pentru un
anumit an se adoptă de către Consiliul director până la sfârșitul anului
precedent.
6.           Bugetul anual se adaptează
pentru a lua în considerare valoarea contribuției Uniunii prevăzută în bugetul
Uniunii.
22 - Raportarea operațională și financiară
1.           Directorul executiv prezintă
anual Consiliului director un raport privind îndeplinirea sarcinilor sale în
conformitate cu normele financiare ale întreprinderii comune ECSEL.
Până la data de 15 februarie a fiecărui an,
directorul executiv prezintă Consiliului director spre aprobare un raport anual
de activitate privind progresele înregistrate de întreprinderea comună ECSEL în
anul calendaristic anterior, în special în raport cu planul de lucru pentru
anul respectiv. Acest raport cuprinde, printre altele, informații cu privire la
următoarele aspecte:
(a)         
cercetarea, inovarea și alte acțiuni desfășurate,
precum și cheltuielile aferente;
(b)         
propunerile prezentate, defalcate pe tip de
participant, inclusiv IMM-uri, și pe țară;
(c)         
propunerile selectate pentru finanțare, defalcate
pe tip de participant, inclusiv IMM-uri, și pe țară, cu indicarea contribuției
întreprinderii comune ECSEL și a statelor membre ECSEL destinată
participanților și acțiunilor indirecte.
2.           După aprobarea sa de către
Consiliul director, raportul anual de activitate este pus la dispoziția
publicului.
3.           Întreprinderea comună ECSEL
raportează anual Comisiei în conformitate cu articolul 60 alineatul (5)
din Regulamentul (UE, Euratom) nr. 966/2012.
4.           Conturile întreprinderii
comune ECSEL sunt examinate de un organism de audit independent, astfel cum se
prevede articolul 60 alineatul (5) din Regulamentul (UE, Euratom) nr. 966/2012.
Conturile întreprinderii comune ECSEL nu sunt
supuse examinării de către Curtea de Conturi.
23 - Auditul intern
Auditorul intern al Comisiei exercită în
cadrul întreprinderii comune ECSEL aceleași competențe pe care le exercită în
cadrul Comisiei. 
24 - Răspunderea membrilor și asigurarea
1.           Răspunderea financiară a
membrilor întreprinderii comune ECSEL pentru datoriile acesteia se limitează la
contribuția deja depusă.
2.           Întreprinderea comună ECSEL
contractează și menține o asigurare adecvată.
25 - Conflictul de interese
1.           În îndeplinirea activităților
lor, întreprinderea comună ECSEL, organismele sale și personalul său evită
orice conflict de interese.
2.           Consiliul director al
întreprinderii comune ECSEL poate adopta norme pentru prevenirea și gestionarea
conflictelor de interese în rândul membrilor, organismelor și personalului
acesteia. Astfel de norme trebuie să conțină dispozițiile necesare pentru evitarea
unui conflict de interese în cazul reprezentanților membrilor întreprinderii
comune ECSEL care fac parte din Consiliul director și din Consiliul
autorităților publice.
26 - Lichidare
1.           Întreprinderea comună ECSEL
se lichidează la încheierea perioadei prevăzute la articolul 1.
2.           Procedura de lichidare se
declanșează automat în cazul în care Comisia sau toți membrii privați se retrag
din întreprinderea comună ECSEL.
3.           În scopul derulării
procedurilor de lichidare a întreprinderii comune ECSEL, Consiliul director
numește unul sau mai mulți lichidatori care se conformează deciziilor sale.
4.           La lichidarea întreprinderii
comune ECSEL, activele sale sunt utilizate pentru a acoperi obligațiile și
cheltuielile aferente lichidării. Orice surplus se distribuie membrilor la
momentul lichidării, proporțional cu contribuția financiară a fiecăruia la
întreprinderea comună ECSEL. Orice astfel de surplus distribuit Uniunii se
restituie bugetului Uniunii.
5.           Se organizează o procedură
ad-hoc pentru asigurarea gestionării adecvate a acordurilor încheiate și a
deciziilor adoptate de întreprinderea comună ECSEL, precum și a oricăror
contracte de achiziții publice a căror durată depășește durata întreprinderii
comune ECSEL.
FIȘĂ FINANCIARĂ LEGISLATIVĂ
1.           CADRUL PROPUNERII/INIȚIATIVEI
              1.1.    Denumirea propunerii/inițiativei
              1.2.    Domeniul
(domeniile) de politică în cauză în structura ABM/ABB
              1.3.    Natura
propunerii/inițiativei
              1.4.    Obiectiv(e)
              1.5.    Motivul
(motivele) propunerii/inițiativei
              1.6.    Durata
acțiunii și impactul financiar al acesteia
              1.7.    Modul
(modurile) de gestionare preconizat(e)
2.           MĂSURI DE GESTIONARE
              2.1.    Dispoziții
în materie de monitorizare și raportare
              2.2.    Sistemul
de gestiune și control
              2.3.    Măsuri
de prevenire a fraudelor și a neregulilor
3.           IMPACTUL FINANCIAR ESTIMAT AL
PROPUNERII/INIȚIATIVEI
              3.1.    Rubrica
(rubricile) din cadrul financiar multianual și linia (liniile) bugetară
(bugetare) de cheltuieli afectată (afectate)
              3.2.    Impactul
estimat asupra cheltuielilor
              3.2.1. Sinteza impactului
estimat asupra cheltuielilor
              3.2.2. Impactul estimat
asupra creditelor operaționale
              3.2.3. Impactul estimat
asupra creditelor cu caracter administrativ
              3.2.4. Compatibilitatea cu
cadrul financiar multianual actual
              3.2.5. Participarea
terților la finanțare
              3.3.    Impactul estimat asupra
veniturilor
FIȘĂ
FINANCIARĂ LEGISLATIVĂ
1.           CADRUL PROPUNERII/INIȚIATIVEI
1.1.        Denumirea
propunerii/inițiativei
Regulament
al Consiliului privind Întreprinderea comună ECSEL
1.2.        Domeniul (domeniile) de
politică în cauză în structura ABM/ABB[32]
Domeniul
de politică: Programul-cadru pentru cercetare și inovare Orizont 2020
(2014-2020)
Activitatea:
Orizont 2020: Cercetare și inovare legate de rețelele de comunicații, conținut și
tehnologie
1.3.        Natura propunerii/inițiativei
¨ Propunere/inițiativă care se referă la o acțiune
nouă
¨ Propunere/inițiativă care se referă la o acțiune nouă ca urmare a
unui proiect-pilot/a unei acțiuni pregătitoare[33]
¨ Propunere/inițiativă care se referă la prelungirea unei acțiuni
existente
þ Propunere/inițiativă care se referă la o acțiune reorientată către o
acțiune nouă
1.4.        Obiectiv(e)
1.4.1.     Obiectiv(e) strategic(e)
multianual(e) al(e) Comisiei vizat(e) de propunere/inițiativă
Strategia
de creștere Europa 2020 – contribuția la îndeplinirea obiectivului constând în
investirea a 3 % din PIB-ul UE în cercetare și inovare 
O
Uniune a inovării – concentrarea instrumentelor de finanțare ale UE asupra
priorităților inițiativei „O Uniune a inovării”
Agenda
digitală pentru Europa – contribuția la pilonul V (cercetare și inovare în
domeniul TIC), la acțiunea 50 (mobilizarea mai multor investiții private pentru
cercetare și inovare în domeniul TIC) și la acțiunea 51 (consolidarea
coordonării și punerea în comun a resurselor) 
1.4.2.     Obiectivul (obiectivele)
specific(e) și activitatea (activitățile) ABM/ABB vizată (vizate)
Obiectivul specific nr.
1.
Poziția de lider în tehnologii generice și industriale
Activitatea (activitățile) ABM/ABB vizată (vizate)
Poziția
de lider în tehnologia informației și a comunicațiilor
1.4.3.     Rezultatul (rezultatele) și
impactul preconizate
Impactul
economic:
•        Competitivitate
– creșterea și focalizarea nivelului investițiilor prin mobilizarea de resurse
din fonduri private și publice, cooperarea în toate etapele inovării și ale
lanțurilor valorice și corelarea dintre tehnologie și inovare.
•        Cercetare
și inovare – sinergia dintre prioritățile industriale și naționale, excelența,
reducerea dublării și a fragmentării eforturilor.
•        Părți
interesate – asocierea unei game largi de lanțuri valorice: Industrie –
furnizorii și utilizatorii de tehnologie, inclusiv IMM-urile, organismele de
cercetare și de diseminare a cunoștințelor, UE, statele membre și regiunile.
Impactul
societal:
•        Ocuparea
forței de muncă – crearea de locuri de muncă de înaltă calificare în domeniul
tehnic, care să permită creșterea multor sectoare economice, ca urmare a
inovării și productivității acestora;
•        Abordarea
provocărilor societale în domenii relevante pentru cetățenii europeni (de
exemplu, transport, sănătate, energie), indispensabilă pentru acești factori
societali.
Impactul
asupra mediului:
•        Reducerea
consumului de energie
•        Gestionarea
utilizării resurselor materiale
1.4.4.     Indicatori de rezultat și de
impact
Indicatorii
de rezultat și de impact stabiliți de obiectivul specific „Poziția de lider în
tehnologii generice și industriale” al Programului-cadru pentru cercetare și
inovare Orizont 2020 sunt monitorizați și raportați anual Comisiei. 
În
plus, vor fi utilizați următorii indicatori specifici pentru a măsura
progresele înregistrate în îndeplinirea obiectivelor întreprinderii comune
ECSEL:
 Obiective || Indicator-cheie de performanță || Parametri (măsurați în perioada 2014-2024) 
 Structurarea și desfășurarea de activități de cercetare multidisciplinară de excelență || Proiecte inovatoare și de vârf || Ø    Calitatea rezultatelor măsurată, de exemplu, prin numărul publicațiilor evaluate inter pares Ø    Cercetare inovatoare și inovare, cel puțin două brevete per tranșă de finanțare de 10 milioane EUR Ø    Numărul și impactul tehnologiilor revoluționare 
 Alinierea strategiilor || Agendă strategică de cercetare și inovare (SRIA) cu priorități || Ø    Angajament din partea tuturor membrilor IC Ø    Focalizarea SRIA proporțională cu bugetul disponibil 
 Mobilizarea și punerea în comun a resurselor || Execuție bugetară || Ø    Angajamente financiare din partea tuturor membrilor IC Ø    Contribuție în direcția atingerii țintei de 3% pentru cercetare și inovare 
 Menținerea și creșterea capacităților de producție din UE || Crearea de locuri de muncă în industria electronică Creșterea numărului de fabrici din Europa || Ø    Numărul de locuri de muncă directe și indirecte în Europa – progresul către crearea a 250 000 de locuri de muncă indirecte Ø    Numărul de fabrici de avangardă din Europa, per nod tehnologic și dimensiunea plăcuțelor 
 Poziția de lider în echipamente și materiale (E&M) || Cooperarea strategică pe teme de E&M || Ø    Clasamentul și cota de piață/volumul furnizorilor europeni de E&M 
 Sprijinirea TRL-urilor înalte || Amploarea și impactul proiectelor || Ø    Numărul de linii pilot noi/modernizate în Europa – cel puțin 3 pe an Ø    Numărul de demonstratori de soluții integrate – cel puțin 3 pe an Ø    Accesarea și utilizarea de către actori care nu pun în aplicare în mod direct linii-pilot/proiecte de demonstrare 
 Disponibilitatea componentelor electronice || Adoptarea de noi tehnologii de către sectoarele de aplicații europene || Ø    Cota de piață europeană/volumul soluțiilor noi 
 Poziția de lider în ingineria sistemelor || Cooperare strategică în domeniul sistemelor integrate și inteligente || Ø    Clasament și cotă de piață/volum al furnizorilor europeni de sisteme electronice 
Următorii
indicatori specifici vor fi utilizați pentru a măsura performanța
întreprinderii comune ECSEL:
 Obiective || Indicator-cheie de performanță || Parametri (măsurați în perioada 2014-2024) 
 Stabilirea agendei strategice de cercetare și inovare || SRIA || Ø    Adoptarea SRIA de către toți actorii-cheie Ø    Claritatea și focalizarea percepute de părțile interesate 
 Punerea în aplicare eficientă a programului || Operațiunile IC || Ø    Termenul de acordare a grantului (de la închiderea cererii până la semnarea grantului)< 270 zile Ø    Termenul de plată < 90 zile Ø    Activități de diseminare Ø    Rezultatele proiectelor 
 Sinergiile pentru exploatarea rezultatelor și încurajarea creșterii economice a IMM-urilor || Adoptarea de către industrie a rezultatelor proiectului || Ø    Numărul de produse derivate Ø    Creșterea economică a IMM-urilor în ceea ce privește cifra de afaceri și gradul de ocupare a forței de muncă 
 Facilitarea participării la proiecte cu o puternică dimensiune europeană || Norme de participare simplificate || Ø    Rata de participare a industriei și a IMM-urilor – ultima ≥ 30% Ø    Reducerea cheltuielilor administrative generale 
 Accesul la infrastructura de proiectare și producție || Disponibilitatea și accesul liber la infrastructura de vârf || Ø    Accesarea și utilizarea de către IMM-uri, inclusiv de către integratorii de sisteme 
 Cooperarea și coordonarea părților interesate || Parteneriate || Ø    Componența consorțiilor – apariția unor alianțe strategice 
 Menținerea competențelor umane || Expertiza disponibilă în Europa || Ø    Disponibilitatea programelor de învățământ/cursurilor și asimilarea efectivă a formării profesionale în conformitate cu necesitățile industriei 
1.5.        Motivul (motivele)
propunerii/inițiativei
1.5.1.     Cerință (cerințe) care urmează
să fie îndeplinite pe termen scurt sau lung
Europa
se confruntă cu două provocări principale în domeniul componentelor și
sistemelor electronice:
•        necesitatea
de a controla elementele-cheie ale lanțului valoric, respectiv „proiectarea de
componente și sisteme”, „fabricarea componentelor” și „integrarea componentelor
electronice în produse finite”. Lanțul valoric în domeniul electronicii nu se
oprește la nivelul de producție al aparatelor electronice, ci se extinde la
întreaga industrie utilizatoare, de la industria automobilelor, la cea
aerospațială și la serviciile bazate pe internet. Fiecare dintre elementele
sale este esențial pentru a asigura sustenabilitatea creării de valoare în
domeniul electronicii din Europa. În special, dacă Europa își pierde
capacitatea de producție în domeniul electronicii, nu numai lanțul de
aprovizionare și activitatea de proiectare în cauză se pot deplasa în afara
Europei, ci va fi grav subminată și competitivitatea întregii structurii
economice care depinde de produsele electronice.
•        Cealaltă
provocare se referă la îmbunătățirea eficienței lanțului de inovare al Europei,
după cum subliniază raportul TGE care identifică o „vale a morții” între
generarea de cunoștințe de bază și comercializarea ulterioară a acestora sub
formă de produse comercializabile. Prin urmare, este necesară consolidarea
măsurilor destinate inovării și producției industriale, astfel încât
întreprinderile și cetățenii să beneficieze de tehnologii de vârf.
Pentru
a asigura controlul lanțului valoric și pentru a-și îmbunătăți sistemul de
inovare, Europa trebuie să depășească următoarele dificultăți:
•        competiția
globală acerbă și schimbarea modelelor de afaceri;
•        scăderea
cotelor de piață;
•        costurile
ridicate de cercetare și inovare și peisajul european fragmentat; și
•        inovarea
rapidă.
1.5.2.     Valoarea adăugată a implicării
UE
Este
nevoie de sprijin financiar pentru cercetare și inovare colaborativă, care să
implice industria și mediul academic din întreaga Europă, pentru a:
•        menține
echipele europene publice de cercetare în fruntea domeniului electronicii și a
asigura exploatarea industrială rapidă și pe scară largă a poziției de lider în
tehnologie în întreaga Europă.
•        repartiza
costurile pe care le presupune asumarea riscurilor legate de industria
componentelor și sistemelor electronice în progresul tehnologiei și utilizarea
sa vastă, având în vedere efectul de contagiune enorm asupra creșterii
economice și locurilor de muncă în toate sectoarele economiei, precum și
impactul asupra abordării viitoarelor provocări societale.
•        uni
forțele. Statele membre au propriile priorități în promovarea industriei lor,
dar nivelul de sprijin necesar pentru această industrie depășește resursele lor
individuale. Fragmentarea tinde să conducă la dublarea eforturilor în domeniul
cercetării și inovării. În plus, în Europa există doar câteva grupuri de renume
mondial cu activitate industrială semnificativă în sectorul componentelor
electronice și al sistemelor integrate. Prin urmare, actorii europeni trebuie
să-și unească forțele. O mai bună cooperare bazată pe întreprinderi
utilizatoare și furnizori de tehnologie care colaborează accelerează inovarea
produselor pentru ambele părți, prin coordonarea focalizării activității
întreprinderilor, în timp ce grupurile din cadrul proiectelor de cercetare
oferă o rețea de sprijin regional pentru IMM-uri, prin intermediul cooperării
dintre mediul academic și marii producători de echipamente originale (OEM).
•        consolida
grupurile europene existente în domeniul componentelor electronice și a susține
în mod activ crearea de noi grupuri, astfel încât Europa să se plaseze pe o
poziție comparabilă cu cea a altor actori la nivel mondial. La nivel european,
este necesară luarea de măsuri în scopul de a pune în comun resursele și de a
reuni actorii pentru a asigura nivelul adecvat de aplicare și mijloacele
adecvate de consolidare a industriei. Acest sprijin trebuie să ofere o soluție
durabilă și adecvată pentru ca Europa să facă față concurenței internaționale.
Acțiunea va contribui la partajarea platformelor existente și viitoare
orientate spre un mediu mai bun pentru actorii industriali, inclusiv IMM-uri,
și utilizatori finali, pentru a consolida competitivitatea lor internațională.
•        structura
și coordona activitățile de cercetare și inovare din Europa, pentru a se
asigura că, în viitor, va exista o bază de producție în Europa și că actorii
europeni, inclusiv utilizatorii, au acces la cele mai recente evoluții
tehnologice și infrastructuri. Pentru a atinge acest obiectiv, mobilizarea
eficientă a finanțării publice la nivel european și la nivel național este
esențială.
1.5.3.     Învățăminte
desprinse din experiențele anterioare similare
Întreprinderile
comune actuale ENIAC și ARTEMIS au oferit o oportunitate importantă de
cooperare la nivelul întregii Europe, de creare a unei mase critice și de stimulare
a investițiilor. Prima evaluare intermediară a acestora a recomandat cu tărie
continuarea unei inițiative similare în cadrul programului Orizont 2020, având
în vedere că nicio organizație și niciun stat membru nu pot aborda toate
provocările din sector. Prin urmare, o acțiune coordonată la nivel european
este considerată a fi cea mai adecvată abordare.
Întreprinderile
comune au demonstrat că pot îndeplini cu succes rolul de mediator și că pot fi
catalizatorul unor proiecte ambițioase, determinând astfel creșterea
angajamentului din partea campionilor sectorului privat, oferind totodată un
cadru în care autoritățile publice naționale și europene pot sprijini teme
importante din punct de vedere strategic. Această capacitate a fost demonstrată
în mod convingător de succesul IC ENIAC în accelerarea punerii în aplicare a
recomandărilor TGE în nanoelectronică și de prima lansare a proiectelor-pilot
de inovare la scară largă de către IC ARTEMIS în cadrul cererii de propuneri
din 2012.
În
ceea ce privește construcția tripartită a ambelor întreprinderi comune, una
dintre provocările importante a constat în alinierea conținutului și a
procedurii la așteptările și procesele statelor membre participante. Acestea
favorizează cererile de propuneri prin angajarea anterioară a contribuțiilor
financiare ale acestora și stabilirea condițiilor naționale de eligibilitate și
a ratelor de finanțare.
Experiența
rezultată din modelul actual demonstrează că acesta a fost în măsură să
îndeplinească obiectivele, deși cu o curbă de învățare mai pronunțată decât se
preconizase, din cauza fazei lungi în timpul căreia a fost necesară formarea
încrederii și a unui mod de operare practic.
Pe
lângă succesele sus-menționate, trebuie efectuate câteva observații cu privire
la sistemul actual:
•        există
o lipsă de sincronizare între diversele proceduri naționale (atât pentru
contractare, cât și pentru plăți), ceea ce conduce la apariția de întârzieri în
punerea în aplicare a proiectelor.
•        obligația
participanților de a încheia două acorduri de grant (cu întreprinderea comună
și la nivel național) constituie o povară administrativă.
•        normele
naționale diferite afectează modul în care sunt constituite consorțiile.
•        Angajamentele
naționale sunt adesea ajustate după cunoașterea rezultatelor cererilor de
propuneri, iar acest lucru se întâmplă în ambele direcții.
•        Dependența
rigidă dintre angajamentele europene și cele naționale (raportul SM/UE de 1,8)
a împiedicat execuția bugetară atunci când implicarea națională a fost redusă
sau când ratele naționale de finanțare s-au abătut de la raportul anticipat de
1/3(IC)-2/3(național), astfel cum a fost cazul liniilor-pilot.
•        Cerințele
regulamentului financiar-cadru aplicabil agențiilor descentralizate impun
constrângeri importante asupra resurselor limitate ale întreprinderilor comune.
Dificultățile
respective nu au blocat sistemul, dar au impus tuturor părților depunerea unor
eforturi continue pentru ca acesta să funcționeze. Orice inițiativă viitoare va
beneficia într-o mare măsură de abordarea acestor dificultăți prin intermediul
unui model de operare simplificat, care corespunde, de asemenea, obiectivului
general al Programului Orizont 2020.
1.5.4.     Coerența și posibila sinergie
cu alte instrumente relevante
Inițiativa
este destinată să dezvolte sinergii cu mecanisme complementare de finanțare,
inclusiv cu politica de specializare inteligentă a Comisiei Europene care are
ca scop favorizarea și susținerea grupurilor existente și a celor noi din
domeniul științei și al tehnologiei în diverse regiuni ale Uniunii Europene.
Domeniul
de aplicare al inițiativei completează, de asemenea, activitățile prevăzute în
conformitate cu poziția de lider industrial din cadrul Programului Orizont
2020, care va sprijini cercetarea mai avansată și pe termen mai lung.
1.6.        Durata acțiunii și impactul
financiar al acesteia
þ Propunere/inițiativă pe durată
determinată
–     
þ  Propunere/inițiativă în vigoare de la [01.01]2014 până la 31.12.2024
–     
þ  Impact financiar în perioada 2014-2020 pentru creditele de angajament
și în perioada 2014-2024 pentru creditele de plată
¨ Propunere/inițiativă pe durată
nedeterminată
–     
Punere în aplicare cu o perioadă de creștere în
intensitate din AAAA până în AAAA,
–     
urmată de o perioadă de funcționare în regim de
croazieră
1.7.        Modul (modurile) de
gestionare preconizat(e)
Din bugetul alocat pentru anul 2014
¨ Gestionare directă de către Comisie prin:
–     
¨  agenții executive
¨ Gestionare partajată cu statele membre:
þ Gestionare indirectă prin delegarea sarcinilor de execuție bugetară:
–     
¨  organizațiilor internaționale și agențiilor acestora (vă rugăm să
precizați);
–     
¨  Băncii Europene de Investiții;
–     
þ  organismelor prevăzute la articolul 209 din RF;
–     
¨  organismelor de drept public;
–     
¨  organismelor de drept privat cu o misiune de servicii publice, cu
condiția ca acestea din urmă să ofere garanții financiare adecvate;
–     
¨  organismelor de drept privat ale statelor membre, care au fost
însărcinate cu punerea în aplicarea a unui parteneriat public-privat și oferă
garanții financiare adecvate;
–     
¨ persoanelor cărora li se încredințează executarea unor acțiuni
specifice în cadrul PESC, în temeiul titlului V din TEU, identificate în actul
de bază relevant.
Observații
Statele membre
cofinanțează acțiunile indirecte.
2.           MĂSURI DE GESTIONARE
2.1.        Dispoziții în materie de
monitorizare și raportare
Până
la 31 decembrie 2017, Comisia va efectua o evaluare intermediară a
întreprinderii comune ECSEL și va comunica concluziile evaluării, însoțite de
observațiile sale, Parlamentului European și Consiliului până la 30 iunie 2018.
În
termen de șase luni de la lichidarea întreprinderii comune ECSEL, dar nu mai
târziu de doi ani de la decizia de lichidare a acesteia, Comisia va efectua o
evaluare finală a întreprinderii comune ECSEL. Rezultatele evaluării finale vor
fi prezentate Parlamentului European și Consiliului.
Până
la data de 15 februarie a fiecărui an, directorul executiv va prezenta
Consiliului director spre aprobare un proiect de raport anual de activitate
privind progresele înregistrate de întreprinderea comună ECSEL în anul
calendaristic anterior, în special în raport cu planul de lucru pentru anul
respectiv. Raportul va cuprinde informații privind cercetarea efectuată,
inovarea și alte acțiuni întreprinse, precum și cheltuielile aferente;
propunerile prezentate, defalcate pe tip de participant, inclusiv IMM-uri, și
pe țară; acțiunile indirecte selectate pentru finanțare, defalcate pe tip de
participant, inclusiv IMM-uri, și pe țară, cu indicarea contribuției
întreprinderii comune ECSEL destinată participanților și acțiunilor.
2.2.        Sistemul de gestionare și
control
2.2.1.     Riscul (riscurile)
identificat(e)
Principalul
risc identificat este plata incorectă a cheltuielilor către participanți. Având
în vedere mărimea întreprinderii comune ECSEL, o rată de eroare de 1 %
constituie o țintă realistă.
Riscul
specific de conflict de interese inerent parteneriatelor public-privat se
abordează printr-o separare clară a puterii de decizie între Consiliul director
– care stabilește strategia și planurile de lucru (implicând industria) - și
Consiliul autorităților publice – care determină condițiile cererilor de
propuneri și decide alocarea finanțării publice (fără implicarea industriei).
2.2.2.     Modul (modurile) de control
preconizat(e)
Auditorul
intern al Comisiei exercită în cadrul întreprinderii comune aceleași competențe
pe care le exercită în cadrul Comisiei. Mai mult, Consiliul director poate
asigura, după caz, înființarea unei capacități interne de audit a
întreprinderii comune; Costul unei funcții de audit intern (estimat la mai
puțin de jumătate de milion de euro pe durata de viață a întreprinderii comune)
va fi avantajos în mod proporțional cu plățile totale administrate de
întreprinderea comună (o rată de eroare de 1 % la o sumă de 1,2 miliarde
de euro reprezintă 12 milioane de euro).
În
conformitate cu articolul 60 din Regulamentul (UE, Euratom) nr. 966/2012,
întreprinderea comună va respecta principiile bunei gestiuni financiare,
transparenței și non-discriminării și va garanta un nivel de protecție a
intereselor financiare ale membrilor săi echivalent cu cel necesar în temeiul
regulamentului respectiv.
Auditurile
ex post pentru cheltuieli legate de acțiunile indirecte se vor efectua în
conformitate cu Programul-cadru Orizont 2020, ca parte a acțiunilor indirecte
ale acestuia.
Pentru
a proteja interesele financiare ale Uniunii, Comisia va superviza activitățile
întreprinderii comune în conformitate cu Regulamentul financiar, în special
prin efectuarea de audituri și evaluări cu privire la punerea în aplicare a
programului, va aplica procedurile de examinare și acceptare a conturilor și va
exclude din cheltuielile de finanțare ale Uniunii plățile care au fost
efectuate cu încălcarea normelor aplicabile. De asemenea, Comisia poate
suspenda și întrerupe plățile.
2.3.        Măsuri de prevenire a
fraudelor și a neregulilor
Comisia
sau reprezentanții săi și Curtea de Conturi au competența de a efectua
audituri, pe baza documentelor și a observațiilor de la fața locului, la toți
beneficiarii de granturi, contractorii și subcontractorii care primesc fonduri
din partea UE.
Oficiul
European de Luptă Antifraudă (OLAF) poate efectua verificări și inspecții la
fața locului ale operatorilor economici care beneficiază direct sau indirect de
astfel de finanțări, în conformitate cu procedurile prevăzute în Regulamentul
(Euratom, CE) nr. 2185/96, pentru a stabili dacă au avut loc fraude, acte de
corupție sau orice alte activități ilegale care afectează interesele financiare
ale Uniunii Europene în legătură cu un acord de grant, o decizie de grant sau
un contract privind finanțarea din partea UE.
Fără
a aduce atingere celor de mai sus, acordurile de grant, deciziile de grant și
contractele rezultând din punerea în aplicare a prezentului regulament
împuternicesc în mod expres Comisia, Curtea de Conturi și OLAF să efectueze
astfel de audituri, verificări și inspecții la fața locului.
3.           IMPACTUL FINANCIAR ESTIMAT AL
PROPUNERII/INIȚIATIVEI 
3.1.        Rubrica (rubricile) din
cadrul financiar multianual și linia (liniile) bugetară (bugetare) de
cheltuieli afectată (afectate)
·      Noile linii bugetare a căror creare se solicită
În ordinea rubricilor din cadrul financiar multianual și
a liniilor bugetare.
 Rubrica din cadrul financiar multianual || Linia bugetară || Tipul cheltuielilor || Contribuție 
 Număr 09 04 02 01 – linie mamă || Dif./ Nedif. || Țări AELS || Țări candidate || Țări terțe || În sensul articolului 18 alineatul (1) litera (a) din Regulamentul financiar 
 1a Competitivitate pentru creștere economică și locuri de muncă || 09 04 07 21 Poziția de lider industrial – ITC ECSEL || Dif. || DA || DA || NU || DA 
3.2.        Impactul estimat asupra
cheltuielilor 
3.2.1.     Sinteza impactului estimat
asupra cheltuielilor
milioane EUR (cu 3 zecimale)
 Rubrica din cadrul financiar multianual   || 1a || Competitivitate pentru creștere economică și locuri de muncă 
 Întreprinderea comună ECSEL[34][35] ||   ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020[36] || Anul 2021 || Anul 2022 || Anul 2023 || Anul 2024 || TOTAL 
 Titlul 1 || Angajamente || (1) || 0,310 || 0,310 || 0,550 || 0,715 || 1,210 || 1,210 || 4,350 || 0,000 || 0,000 || 0,000 || 0,000 || 8,655 
 Plăți || (2) || 0,310 || 0,310 || 0,550 || 0,715 || 1,210 || 1,210 || 1,170 || 1,170 || 0,970 || 0,670 || 0,370 || 8,655 
 Titlul 2 || Angajamente || (1a) || 0,500 || 0,500 || 0,500 || 0,700 || 0,800 || 0,800 || 2,800 || 0,000 || 0,000 || 0,000 || 0,000 || 6,600 
 Plăți || (2a) || 0,500 || 0,500 || 0,500 || 0,700 || 0,800 || 0,800 || 0,800 || 0,600 || 0,600 || 0,500 || 0,300 || 6,600 
 Titlul 3 || Angajamente || (3a) || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
   || Plăți || (3b) || 33,750 || 70,000 || 116,750 || 140,750 || 166,000 || 178,000 || 189,000 || 145,750 || 99,500 || 40,000 || 20,500 || 1200,000 
 TOTAL credite pentru întreprinderea comună ECSEL || Angajamente || =1+1a +3a || 135,810 || 145,810 || 161,050 || 176,415 || 187,010 || 197,010 || 212,150 || 0,000 || 0,000 || 0,000 || 0,000 || 1215,255 
 Plăți || =2+2a +3b || 34,560 || 70,810 || 117,800 || 142,165 || 168,010 || 180,010 || 190,970 || 147,520 || 101,070 || 41,170 || 21,170 || 1215,255 
milioane EUR (cu 3 zecimale)
 DG CONNECT ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || TOTAL 
  Resurse umane (2 FONCT ENI, 1 AC ENI)[37] || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
  Alte cheltuieli administrative || 0 || 0 || 0 || 0 || 0 || 0 || 0 ||   ||   ||   ||   || 0 
 TOTAL DG CONNECT || Credite || 0,332 || 0,332 || 0,332 || 0,332 || 0,332 || 0,332 || 0,332 ||   ||   ||   ||   || 2,324 
 Rubrica din cadrul financiar multianual || 5 || „Cheltuieli administrative” 
milioane EUR (cu 3 zecimale)
 DG CONNECT ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || TOTAL 
  Resurse umane (2 FONCT ENI, 1 AC ENI) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
  Alte cheltuieli administrative || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 TOTAL DG CONNECT || Credite || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 TOTAL credite la RUBRICA 5 din cadrul financiar multianual || (Total angajamente = Total plăți) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
milioane EUR (cu 3 zecimale)
   ||   ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || TOTAL 
 TOTAL credite la RUBRICILE 1 - 5 din cadrul financiar multianual || Angajamente || 136,142 || 146,142 || 161,382 || 176,747 || 187,342 || 197,342 || 212,482 ||   ||   ||   ||   || 1217,579 
 Plăți || 34,892 || 71,142 || 118,132 || 142,497 || 168,342 || 180,342 || 191,302 || 147,520 || 101,070 || 41,170 || 21,170 || 1217,579 
3.2.2.     Impactul estimat asupra
creditelor întreprinderii comune ECSEL 
–     
¨  Propunerea/inițiativa nu implică utilizarea de credite operaționale 
–     
þ  Propunerea/inițiativa implică utilizarea de credite operaționale,
conform descrierii de mai jos:
Credite de angajament în milioane EUR
 Obiective și realizări   ò ||   ||   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anii 2021-2024 || TOTAL 
   || REALIZĂRI 
 Tipul realizării   || Costul mediu al realizării[38] || Număr || Costuri || Număr || Costuri || Număr || Costuri || Număr || Costuri || Număr || Costuri || Număr || Costuri || Număr || Costuri || Număr || Costuri || Număr total de realizări || Cost total 
 OBIECTIVUL SPECIFIC NR. 1 Poziția de lider în tehnologii generice și industriale ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Realizare[39] || Sprijin pentru activitățile de cercetare și inovare ale întreprinderii comune ECSEL || 15 || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
 COST TOTAL || 9 || 135 || 10 || 145 || 11 || 160 || 11 || 175 || 12 || 185 || 13 || 195 || 14 || 205 || 0 || 0 || 80 || 1200 
3.2.3.     Impactul estimat asupra
resurselor umane ale întreprinderii comune ECSEL
3.2.3.1.  Sinteză 
–     
¨  Propunerea/inițiativa nu implică utilizarea de credite administrative

–     
þ  Propunerea/inițiativa implică utilizarea de credite administrative,
conform descrierii de mai jos:
Personal (în număr de
angajați/ENI)[40]
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || TOTAL 
 Funcționari (grade AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Funcționari (grade AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Agenți contractuali || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 Agenți temporari (grade AD) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Experți naționali detașați || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 TOTAL || 28 || 28 || 26 || 24 || 24 || 24 || 23 || 23 || 19 || 13 || 7 || 239 
milioane EUR (cu 3
zecimale)
 Funcționari (grade AD) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Funcționari (grade AST) || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 || 0,000 
 Agenți contractuali || 0,910 || 0,910 || 0,840 || 0,770 || 0,770 || 0,770 || 0,770 || 0,770 || 0,630 || 0,420 || 0,210 || 7,770 
 Agenți temporari (grade AD) || 1,834 || 1,834 || 1,703 || 1,572 || 1,572 || 1,572 || 1,572 || 1,572 || 1,310 || 0,917 || 0,524 || 15,982 
 Experți naționali detașați || 0,078 || 0,078 || 0,078 || 0,078 || 0,078 || 0,078 || 0,000 || 0,000 || 0,000 || 0,000 || 0,000 || 0,468 
 TOTAL || 2,822 || 2,822 || 2,621 || 2,420 || 2,420 || 2,420 || 2,342 || 2,342 || 1,940 || 1,337 || 0,734 || 24,220 
Contractele de angajare sunt preluate de la
întreprinderile comune existente ARTEMIS și ENIAC. Contractele lor sunt în
vigoare din prima zi a noii întreprinderi comune.
3.2.3.2.  Necesarul de resurse umane
estimat pentru DG-ul sub tutela căruia se află agenția
–     
¨  Propunerea/inițiativa nu implică utilizarea de resurse umane 
–     
þ  Propunerea/inițiativa implică utilizarea de resurse umane, conform
descrierii de mai jos:
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anii 2021-2024* || Total 
   ||  Posturi din schema de personal (posturi de funcționari și de agenți temporari) || 
 XX 01 01 01 (la sediu și în birourile de reprezentare ale Comisiei) || 0 || 0 || 0 || 0 || 0 || 0 || 0 || 0 || 0 
 XX 01 01 02 (în delegații) || 0 || 0 || 0 || 0 || 0 || 0 || 0 || 0 || 0 
 09 01 05 01 (cercetare indirectă) || 2 || 2 || 2 || 2 || 2 || 2 || 2 || p.m. || 14 
 10 01 05 01 (cercetare directă) || 0 || 0 || 0 || 0 || 0 || 0 || 0 || 0 || 0 
   ||   ||   ||   ||   ||   ||   ||   ||   ||   
   ||  Personal extern (în echivalent normă întreagă: ENI)[41]   || 
 XX 01 02 01 (AC, END, INT din „pachetul global”) || 0 || 0 || 0 || 0 || 0 || 0 || 0 || 0 || 0 
 XX 01 02 02 (AC, AL, END, INT și JED în delegații) || 0 || 0 || 0 || 0 || 0 || 0 || 0 || 0 || 0 
 XX 01 04 yy[42]   || - la sediu[43] || 0 || 0 || 0 || 0 || 0 || 0 || 0 || 0 || 0 
 - în delegații   || 0 || 0 || 0 || 0 || 0 || 0 || 0 || 0 || 0 
 09 01 05 02 (AC, END, INT - cercetare indirectă) || 1 || 1 || 1 || 1 || 1 || 1 || 1 || p.m. || 7 
 10 01 05 02 (AC, END, INT - cercetare directă) || 0 || 0 || 0 || 0 || 0 || 0 || 0 || 0 || 0 
 Alte linii bugetare (a se preciza) || 0 || 0 || 0 || 0 || 0 || 0 || 0 || 0 || 0 
 TOTAL || 3 || 3 || 3 || 3 || 3 || 3 || 3 || p.m. || 21 
* Numărul de personal
pentru perioada de după 2020 va fi decis ulterior.
Estimarea trebuie exprimată în valori întregi
(sau cel mult cu două zecimale)
XX este domeniul de politică sau titlul din
buget în cauză.
Necesarul de resurse
umane va fi acoperit de efectivele de personal ale DG-ului în cauză alocate
deja gestionării acțiunii și/sau realocate intern în cadrul DG-ului,
completate, după caz, prin resurse suplimentare ce ar putea fi alocate DG-ului
care gestionează acțiunea în cadrul procedurii de alocare anuală și în lumina
constrângerilor bugetare.
Descrierea sarcinilor
care trebuie efectuate:
 Funcționari și agenți temporari || Membri ai organismelor de guvernare și monitorizarea/raportarea activităților 
 Personal extern || Sprijinirea funcționarilor 
3.2.3.3.  Necesarul de resurse umane
estimat pentru întreprinderea comună ECSEL[44]
–     
¨  Propunerea/inițiativa nu implică utilizarea de resurse umane 
–     
þ  Propunerea/inițiativa implică utilizarea de resurse umane, conform
descrierii de mai jos: 
–     
a. Necesarul de resurse umane estimat, care urmează
să fie finanțat din credite în temeiul cadrului financiar multianual 2014-2020
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || Total 
   ||  Posturi din schema de personal (posturi de funcționari și de agenți temporari) || 
 09 04 07 21 (organism PPP) ||   ||   ||   ||   ||   ||   ||   ||   ||   ||   ||   ||   
 Funcționari (grade AD) || 6 || 6 || 7 || 9 || 12 || 12 || 12 || 12 || 10 || 7 || 4 || 97 
 Funcționari (grade AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Personal extern (în echivalent normă întreagă: ENI)[45] || 
 09 04 07 21 (organism PPP) ||   ||   ||   ||   ||   ||   ||   ||   ||   ||   ||   ||   
 AC || 8 || 8 || 8 || 8 || 11 || 11 || 11 || 11 || 9 || 6 || 3 || 94 
 END || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 TOTAL || 15 || 15 || 16 || 18 || 24 || 24 || 23 || 23 || 19 || 13 || 7 || 197 
   ||   ||   ||   ||   ||   ||   ||   ||   ||   ||   ||   ||   
Estimarea trebuie exprimată în valori întregi (sau cel
mult cu două zecimale)
Descrierea sarcinilor
care trebuie efectuate:
 Funcționari și agenți temporari || Gestionarea programului și gestionarea administrativă 
 Personal extern || Sprijinirea agenților temporari 
–     
b. P.m. - Resurse umane finanțate din credite în
temeiul cadrului financiar multianual 2007-2013 (pentru informare)
   || Anul 2014 || Anul 2015 || Anul 2016 || Anul 2017 || Total 
  Posturi din schema de personal (posturi de funcționari și de agenți temporari) ||   
 09 04 01 03 (Întreprinderea comună ARTEMIS)[46] ||   ||   ||   ||   ||   
 Funcționari (grade AD) || 8 || 8 || 6 || 3 || 25 
 Funcționari (grade AST) || 0 || 0 || 0 || 0 || 0 
  Personal extern (în echivalent normă întreagă: ENI) ||   
 09 04 01 03 (Întreprinderea comună ARTEMIS)8 ||   ||   ||   ||   ||   
 AC || 5 || 5 || 4 || 3 || 17 
 END || 0 || 0 || 0 || 0 || 0 
 INT || 0 || 0 || 0 || 0 || 0 
 TOTAL || 13 || 13 || 10 || 6 || 42 
Estimarea trebuie exprimată în valori întregi
(sau cel mult cu două zecimale)
c. Imagine de ansamblu consolidată asupra
resurselor umane în temeiul punctelor a) și b)
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || Total 
   ||  Posturi din schema de personal (posturi de funcționari și de agenți temporari) || 
 09 04 07 21 (organism PPP) || 14 || 14 || 13 || 12 || 12 || 12 || 12 || 12 || 10 || 7 || 4 || 122 
 Funcționari (grade AD) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Funcționari (grade AST) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
   ||  Personal extern (în echivalent normă întreagă: ENI)[47] || 
 09 04 07 21 (organism PPP) || 13 || 13 || 12 || 11 || 11 || 11 || 11 || 11 || 9 || 6 || 3 || 111 
 AC || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 END || 1 || 1 || 1 || 1 || 1 || 1 || 0 || 0 || 0 || 0 || 0 || 6 
 INT || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 TOTAL || 28 || 28 || 26 || 24 || 24 || 24 || 23 || 23 || 19 || 13 || 7 || 239 
   ||   ||   ||   ||   ||   ||   ||   ||   ||   ||   ||   ||   
d. Contribuție la costurile de funcționare
pentru retragerea treptată a organismului PPP în contextul cadrului financiar
multianual 2007-2013
milioane EUR (cu 3 zecimale)
   || Anul 2014 || Anul 2015 || Anul 2016 || Anul 2017 ||   Total[48] 
 Contribuție în numerar din partea UE[49] || 0,600 || 0,600 || 0,550 || 0,300 || 2,050 
 Contribuție în numerar din partea terților – asociația AENEAS || 0,500 || 0,500 || 0,300 || 0,130 || 1,430 
 Contribuție în numerar din partea terților – asociația ARTEMISIA || 0,300 || 0,300 || 0,210 || 0,165 || 0,975 
 TOTAL || 1,400 || 1,400 || 1,060 || 0,595 || 4,455 
Contribuțiile din partea asociațiilor AENEAS
și ARTEMISIA se compun din sumele pe care acestea le datorează pentru
contribuția lor la costurile de operare ale întreprinderilor comune ENIAC și
ARTEMIS, pentru a respecta angajamentele încheiate cu Comisia, în conformitate
cu următorul tabel al repartizării costurilor de operare:
milioane EUR (cu 3 zecimale)
 2008-2013 || Întreprinderea comună ARTEMIS || Întreprinderea comună ENIAC 
 Costuri totale de operare || CE || ARTEMISIA || Costuri totale de operare || CE || AENEAS 
 Contribuții efective la sfârșitul anului 2013 || 8,664 || 3,864 || 4,800 || 9,255 || 4,514 || 4,741 
 Contribuții recalculate pentru a pune în aplicare repartizarea 2/3 (industrie) - 1/3 (CE) || 2,889 || 5,775 || 3,084 || 6,171 
 Diferența (ajustată – actuală) ||   || -0,975 || 0,975 ||   || -1,430 || 1,430 
Sumele datorate Comisiei se vor compensa pe
perioada 2014-2017 prin scăderea contribuțiilor Comisiei, după cum se arată în
secțiunea 3.2.1.
3.2.4.     Compatibilitatea cu cadrul
financiar multianual actual 
–     
þ  Propunerea/inițiativa este compatibilă cu cadrul financiar multianual
existent.
–     
¨  Propunerea/inițiativa necesită o reprogramare a rubricii
corespunzătoare din cadrul financiar multianual.
-
–     
¨  Propunerea/inițiativa necesită recurgerea la instrumentul de
flexibilitate sau la revizuirea cadrului financiar multianual.
-
3.2.5.     Participarea terților la
finanțare 
–     
Propunerea/inițiativa prevede cofinanțare, estimată
în cele ce urmează:
Credite în milioane EUR (cu 3 zecimale)
   || Anul 2014 || Anul 2015 || Anul 2016 || Anul 2017 || Anul 2018 || Anul 2019 || Anul 2020 || Anul 2021 || Anul 2022 || Anul 2023 || Anul 2024 || Total 
 Membri privați - contribuția în numerar la costurile administrative[50] || 2,210 || 2,210 || 2,110 || 2,010 || 2,010 || 2,010 || 1,970 || 1,770 || 1,570 || 1,170 || 0,670 || 19,710 
 Statele membre ECSEL - contribuția în numerar la costurile operaționale[51] || 135,000 || 145,000 || 160,000 || 175,000 || 185,000 || 195,000 || 205,000 || 0,000 || 0,000 || 0,000 || 0,000 || 1200,000 
 TOTAL credite cofinanțate || 137,210 || 147,210 || 162,110 || 177,010 || 187,010 || 197,010 || 206,970 || 1,770 || 1,570 || 1,170 || 0,670 || 1219,710 

Contribuția totală a membrilor privați este stabilită la articolul 4
alineatul (2) din Regulamentul Consiliului privind întreprinderea comună ECSEL.
3.3.        Impactul estimat asupra
veniturilor 
–     
þ  Propunerea/inițiativa nu are impact financiar asupra veniturilor.
–     
¨  Propunerea/inițiativa are următorul impact financiar:
–                   
¨         asupra resurselor proprii 
–                   
¨         asupra diverselor venituri 
[1]               COM(2011) 809 final, 30.11.2011.
[2]               Regulamentul (CE) nr. 72/2008, JO L 30, 4.2.2008, p. 21.
[3]               Regulamentul (CE) nr. 74/2008, JO L 30, 4.2.2008, p. 52.
[4]               Decizia nr. 1982/2006/CE a Parlamentului European și a
Consiliului din 18.12.2006.
[5]               [Trimitere către CFM].
[6]               COM(2011) 572 final, 21.9.2011.
[7]               COM(2010) 546 final, 6.10.2010.
[8]               COM(2012) 341 final, 26.6.2012.
[9]               COM(2013) 298 final, 23.5.2013.
[10]             COM(2013) … [Comunicare privind parteneriatele
public-privat în cadrul programului Orizont 2020].
[11]             În prețuri actuale.
[12]             Suma este orientativă și depinde de suma finală care va
reveni DG CONNECT pentru tema sus-menționată. 
[13]               JO C [avizul PE], , p. .
[14]               JO C [avizul CESE], , p. .
[15]               JO L 412, 30.12.2006, p. 1. 
[16]               JO L 400, 30.12.2006, p. 86. 
[17]               COM(2010) 2020 final.
[18]               JO [PC Orizont 2020].
[19]               JO [PS Orizont 2020].
[20]               COM(2012) 341, 26.6.2012.
[21]               COM(2013) 298, 23.5.2013.
[22]             JO L 30, 4.2.2008, p. 21. 
[23]             JO L 30, 4.2.2008, p. 52. 
[24]             JO L 298, 26.10.2012, p. 1. 
[25]             JO [Norme de participare și diseminare Orizont 2020].
[26]             JO L 362, 31.12.2012, p. 1. 
[27]             JO L 56, 4.3.1968, p. 1. 
[28]             JO L 136, 31.5.1999, p. 1. 
[29]             JO L 292, 15.11.1996, p. 2-5.
[30]             JO L 136, 31.5.1999, p. 15. 
[31]             JO L 145, 31.5.2001, p. 43. 
[32]               ABM: gestionarea pe activități – ABB: stabilirea
bugetului pe activități.
[33]               Astfel cum sunt menționate la articolul 54 alineatul (2)
litera (a) sau (b) din Regulamentul financiar.
[34]               Sumele de la titlurile 1 și 2 reprezintă contribuția UE
(50%) la costurile administrative ale întreprinderii comune ECSEL. Restul de 50%
reprezintă contribuția membrilor privați, astfel cum se arată în secțiunea 3.2.5.
Pentru perioada 2014-2017, contribuțiile pentru retragerea treptată a
organismului PPP în contextul cadrului financiar multianual 2007-2013, indicate
în secțiunea 3.2.3.3 litera (d), trebuie adăugate la cifrele corespunzătoare
aceleași perioade, înscrise la titlul 1 al tabelului. Costurile administrative
sunt determinate pe baza experienței acumulate în urma întreprinderilor comune
ENIAC și ARTEMIS și ținând seama de economiile rezultate din funcțiile
redundante. Perioada 2021-2024 este o fază de declin, în care nu sunt lansate
acțiuni noi.
[35]               Creditele de plată pentru titlurile 1 și 2 se bazează pe
un consum anual al tuturor creditelor de angajament corespunzătoare, în timp ce
cele pentru titlul 3 sunt determinate conform unui calendar-tip pe 3 ani de
implementare a plății proiectelor, și anume 50 % pentru pre-finanțare
(cheltuită jumătate în anul cererii și jumătate în anul care urmează cererii), 30
% pentru plăți intermediare în al doilea an după cerere, 10 % pentru plăți
intermediare în al treilea an după cerere și 10 % pentru plata finală în al
patrulea an după cerere.
[36]               Titlurile 1 și 2 pentru anul 2020 conțin angajamentele
pentru anul (1,170 + 0,800) și angajamentele anticipate pentru anii rămași ai
IC din perioada 2021-2024, de ex. 1,170 + 0,600 pentru 2021, 0,970 + 0,600
pentru 2022, 0,670 + 0,500 pentru 2023 și 0,370 + 0,300 pentru 2024.
[37]               Numărul de personal pentru perioada de după 2020 va fi
decis ulterior. Costurile aferente ENI sunt determinate pe baza costului anual
mediu al personalului AD (131 000 EUR) și AST (70 000 EUR).
[38]               Costul mediu este valoarea contribuției UE la finanțarea
realizărilor.
[39]               Realizările întreprinderii comune ECSEL sunt proiectele
de cercetare și inovare cofinanțate de UE și de statele membre participante.
Numărul de realizări pe an este o cifră rotundă pentru estimarea numărului de
proiecte care ar fi suportate cu costurile indicate.
[40]               În cazul organismelor PPP, în temeiul articolului 209
RF, acest tabel este inclus doar pentru informare.
[41]               AC= Agent contractual; AL = Agent local; END = Experți
naționali detașați; INT = personal interimar 
[42]               Personal extern sub plafon, acoperit din creditele
operaționale (fostele linii BA).
[43]               Mai ales pentru Fonduri structurale, Fondul European
Agricol pentru Dezvoltare Rurală (FEADER) și Fondul European pentru pescuit
(FEP).
[44]               În cazul organismelor PPP, în temeiul articolului 209
RF, această secțiune este inclusă doar pentru informare.
[45]               AC= Agent contractual; AL = Agent Local; END = Experți
naționali detașați INT = personal interimar 
[46]               Resursele umane sunt cofinanțate prin contribuțiile
asociațiilor ARTEMISIA și AENEAS (a se vedea litera d de mai jos). 
[47]               AC= Agent contractual; AL = Agent Local; END = Experți
naționali detașați INT = personal interimar 
[48]               Totalul pentru contribuția în numerar a UE egalează suma
alocată în prima parte a perioadei în bugetul pe 2013 pentru finalizarea
activităților organismului din perioada 2007-2013.
[49]             Linia corespunzătoare din buget este 09 04 01 03.
[50]               Contribuțiile asociațiilor AENEAS și ARTEMISIA pentru
perioada 2014-2017, detaliate în secțiunea 3.2.3.3 litera (d), nu sunt
incluse în prezentele sume.
[51]               Contribuțiile naționale colective sunt estimate a avea
același ordin de mărime ca și contribuția totală a UE.